cyanic-selkie/wikianc huggingface dataset:
文聖王
五年，春正月，侍中義琮病免，伊飡良順爲侍中. 秋七月，五虎入神宮園.
六年，春二月甲寅朔，日有食之. 太白犯鎭星. 三月，京都雨雹. 侍中良順退，大阿飡金茹爲侍中. 秋八月，置穴口鎭，以阿飡啓弘爲鎭頭.
七年，春三月，欲娶淸海鎭大使弓福女爲次妃，朝臣諫曰：「夫婦之道，人之大倫也. 故夏以塗山興，殷以㜪氏昌，周以褒姒滅，晉以驪姬亂. 則國之存亡，於是乎在，其可不愼乎？今，弓福海島人也，其女豈可以配王室乎？」王從之. 冬十一月，雷，無雪. 十二月朔，三日並出.
九年，春二月，重修平議臨海二殿. 夏五月，伊飡良順波珍飡興宗等叛，伏誅. 秋八月，封王子爲王太子. 侍中金茹卒，伊飡魏昕爲侍中.
十年，春夏旱. 侍中魏昕退，波珍飡金啓明爲侍中. 冬十月，天有聲如雷.
十一年，春正月，上大等禮徵卒，伊飡義正爲上大等. 秋九月，伊飡金式大昕等叛，伏誅，大阿飡昕鄰緣坐罪.
十二年，春正月，土星入月. 京都雨土，大風拔木. 赦獄囚殊死已下.
十三年，春二月，罷淸海鎭，徙其人於碧骨郡. 夏四月，隕霜. 入唐使阿飡元弘，䝴佛經幷佛牙來，王出郊迎之.
十四年，春二月，波珍飡眞亮爲熊川都督. 調府火. 秋七月，重修鳴鶴樓. 冬十一月，王太子卒.
十五年，夏六月，大水. 秋八月，西南州郡，蝗.
十七年，春正月，發使撫問西南百姓. 冬十二月，珍閣省災. 土星入月.
希望之聲
他典
分類:廣播
高以翔
高以翔者，臺灣臺北人也，事演藝.
分類:優伶 分類:臺北市列傳 分類:加拿大列傳
前二〇五年
合中國漢二年，歲次丙申.
霸道之聲
VIXX，韓國樂社，立於大韓民國九四年五月廿四日.
他典
分類:韓國音樂 分類:䖳娛樂
裴欽
裴欽者，吳下邳人，玄子也. 與太子登游處，登稱其翰采.
浦東新區
浦東新區，居上海東陲. 地北起長江，南至杭州灣，西臨黃浦江，東極東海. 二〇〇九年，吞南匯區.
它典
分類:上海市區劃
前二〇四年
前二〇四年，繼前二〇五年，下前二〇三年.
合中國漢三年，歲次丁酉.
劉穎
劉穎者，漢廣陵人也.
申公豹
申公豹者，闡教玉虛宮元始天尊門徒，姜子牙之師弟，明人許仲琳所作《封神演義》之惡役也. 公豹為人諛佞，善機變，尤多詭詐. 好交友，嘗遍遊三山五嶽，曉左道旁門之術. 初，元始天尊傳子牙天書，授以興周伐紂之任. 公豹素度己能遠過於子牙，故甚忌之. 遂私往朝歌，效命於紂王，屢逞口舌辯才說四方仙靈以伐周|西岐. 萬仙陣既破，元始天尊責公豹逆天之罪，遂拏其身塞北海眼. 及子牙封神，授公豹分水將軍，敕令執掌東海.
劉穎
穎精學家巷，孫權聞而征之，以疾不就. 其弟略卒官，穎往赴喪，權知其詐病，急驛收錄. 與嚴畯有舊，畯亦馳語穎，使還謝權. 權怒廢畯，而穎得免罪.
申公豹
分類:封神演義
劉穎
弟略，官至吳零陵太守. 卒官.
前二〇三年
前二〇三年，繼前二〇四年，下前二〇二年.
合中國漢四年.
是年大事
南越立國.
前二〇一年
前二〇一年，繼前二〇二年，下前二〇〇年.
阮福綿宏
阮福綿宏，初名阮福曙，阮聖祖五子也，母賢妃吳氏政.
前二〇一年
合中國漢高帝六年.
阮福綿宏
嘉隆十年五月二十二日，生於化皇城. 少時好學，出閣而多讀書，特愛詩書.
明命十一年正月，封永祥公
明命十六年十月初四日，卒於化，壽二十五. 聖祖追贈永祥郡王，諡莊穆，葬於承天府香茶縣安寧總萬春社 ，在香茶縣富春總東池邑建祠祭祀.
有四子二女，御賜糸部於裔，以命名. 長子阮福洪僖，紹治五年改名爲阮福洪維，襲封永祥郡公，後因事奪爵，再復為奉國郎. 次子阮福洪俶，紹治五年改名爲阮福洪紀，恩封平澤亭侯，後襲爵為永祥侯. 洪紀子阮福膺縉，襲封畿外侯.
據
分類:阮氏大南列傳
薛珝
薛珝者，漢沛郡竹邑人，綜子也.
官至吳威南將軍. 征交阯還，道病死.
瓊英
瓊英者，號瓊矢鏃，施耐庵所作《水滸傳》之角也. 本宗姓仇，父名申，宋汾陽府介休縣人.
宣和中，田虎舉亂於河北，遣國舅鄔梨分兵摽掠. 陷汾陽，擄掠男婦，英遂從於鄔梨. 英嘗欲報父母仇，故取悅於梨而獲寵信，且梨無子嗣，遂視英為己出，封郡主. 年十六，有殊容，武藝精熟，又得天捷星張清夢中授以飛石之術.
宣和四年，宋江奉敕征田虎，梨乃令英為先鋒禦敵. 英善使戟，驍勇多智，未幾，敗王英、扈三娘、林沖、李逵諸將. 及張清與安道全藉療愈梨箭瘡以作內應，英乃知清為夢中異人，遂笈歸於清. 旋以吳用計鴆殺梨，陷其城. 英自率兵破威勝，擒田虎弟豹、彪等，田虎之亂遂平.
有詩贊曰：「金釵插鳳，掩映烏雲. 鎧甲披銀，光欺瑞雪. 踏寶鐙鞋翹尖紅，提畫戟手舒嫩玉. 柳腰端跨，疊勝帶紫色飄搖. 玉體輕盈，挑繡袍紅霞籠罩. 臉推三月桃花，眉掃初春柳葉. 錦袋暗藏打將石，年方二八女將軍. 」
分類:水滸傳
吾少時情誤
《吾少時情誤》，日本輕小說，渡航作、ぽんかん⑧繪.
分類:平成輕小說 分類:平成動畫
北朝隋唐五代宋天子列表
晉代惛亂，中原為五種顛覆，稱王者數. 鮮卑拓拔部人珪平定中原，開王統，國號魏. 數傳至孝文，其慕漢風，乃南都洛陽，盡行漢化. 族人有不服者，暴亂北境，魏國勢弱. 孝武間高歡另立新主，割裂山河. 宇文泰保王入關. 歡、泰既死，子裔皆篡魏. 中原東為齊、西為周. 周滅齊而復定中土，繼而漢人楊堅代周，立隋朝，定江左，自是王統復歸漢氏.
隋嗣主不明，天下騷亂，李淵乘機代隋，平定天下，開大唐盛世. 由是兩傳，後宮稱制，女子為帝，而唐室終復立. 安史之亂，藩鎮屢叛，民變蜂起，朝堂黨爭日烈，內廷中人持國. 終為朱氏所篡，下開五代數十年，終為有宋平定.
魏
東魏 為高洋所篡，魏亡.
西魏 禪讓宇文覺，魏亡.
齊
周亡齊
周
禪讓楊堅，周亡
隋
禪讓李淵，隋亡
梁
唐亡梁
唐
晉亡唐
晉
契丹亡晉，漢代領中原
漢
為周所篡
周
為宋所篡
宋
元南下，幼主投海，宋亡
分類:北朝列傳 分類:隋本紀 分類:唐本紀 分類:五代本紀 分類:宋本紀
國立臺灣師範大學附屬高級中學
國立臺灣師範大學附屬高級中學，略云師大附中，在臺北市大安區. 昭和十二年肇建，時名曰臺北州立臺北第三中學校. 民國三十四年，臺灣光復，改稱臺灣省立臺北第三中學. 三十五年復改臺灣省立臺北和平中學. 三十六年，改隸臺灣省立師範學院，曰臺灣省立師範學院附屬中學. 四十四年易名臺灣省立師範大學附屬中學. 五十六年易名國立臺灣師範大學附屬中學. 六十八年改為國立臺灣師範大學附屬高級中學. 校風淳樸、育材以人.
張震
承喪妻，昭（承父）欲為索諸葛瑾女，承以相與有好，難之，帝聞而勸焉，遂為婿. 諸葛恪受（瑾子）誅，震亦死.
楊永泰
楊永泰者，又名承泰，字鬯卿. 廣東茂名人也，生於清光緒六年. 永泰為人異敏，工謀略，亦善察時局. 民國既立，永泰以國民黨議員與黃郛、張群、吳鐵城等結為朋黨，號曰「新政學系」. 及蔣中正當國，永泰屢獻奇策以助剿共，中正甚倚為腹心. 民國廿五年，授湖北省政府主席. 十月廿五日，永泰遇刺於漢口，年五十有六.
友少
《友少》，日本輕小說，平坂讀作、ブリキ繪.
分類:平成輕小說 分類:平成動畫
張奮
吳樂鄉亭侯張奮者，漢彭城人，昭弟之子也. 年二十，造攻城大車，為步騭所薦. 昭不願曰：「汝年尚少，何為自委於軍旅乎？」奮對曰：「昔童汪死難，子奇治阿，奮實不才耳，於年不為少也. 」遂領兵為將軍，連有功績，至平州都督，封樂鄉亭侯.
據
張奮 (孫吳)
夏禹
禹，姒姓，諱文命，字高密. 史號大禹、帝禹，為夏后氏酋長、夏開國之君.
紀
禹，黃帝之玄孫、顓頊之孫，一曰為帝顓頊六世孫. 其父曰鯀，為帝堯封於崇，為伯，世稱崇伯鯀或崇伯，其母為有莘氏女脩己.
相傳云，禹之治河有功，受舜禪而嗣位. 其得諸侯之助，禹王正位，以陽城為都，一曰以平陽為都，國號曰夏. 並封丹朱於唐，封商均於虞.
禹首開家天下，故後人稱之曰夏禹. 其德比堯、舜，嘗治水，又劃中國為九州，後人又號曰大禹. 禹崩，葬於會稽山，今存禹廟、禹陵、禹祠. 自夏啟始，歷代帝王多至禹陵以祭之.
引據
分類:先三代本紀 分類:夏本紀
帝辛
帝辛，諱受，一作受德，殷商之末王也，帝乙子. 周人諡曰紂，惡諡也.
帝資辯捷疾，聞見甚敏；材力過人，手格猛獸；知足以拒諫，言足以飾非，矜人臣以能，高天下以聲，以為皆出己之下. 好酒淫樂，嬖於婦人. 愛妲己，為妲己之言是從. 造酒池、肉林，創炮烙、蠆盆之酷刑. 比干、箕子、微子諫，帝怒，殺比干，囚箕子. 微子去之. 帝以西伯昌、九侯、鄂侯為三公. 九侯有女美，入侍於帝. 九侯女不喜淫，帝殺之，而醢九侯. 鄂侯固諫，並脯之. 西伯歎，崇侯虎譖之，帝囚之羑里. 西伯之臣獻奇物，遂赦之. 西伯獻河洛之地，請廢炮烙之刑. 帝許之，假以節鉞，使專征伐. 又信佞臣費中，朝政日敗.
時諸侯皆叛，以東南夷尤甚. 帝發重兵伐，克. 太師疵、少師彊抱其樂器，西奔於周. 周武王遍告諸侯曰：「殷有重罪，不可以不畢伐. 」乃率戎車三百乘，虎賁三千人，甲士四萬五千人，以東伐紂. 師次盟津，諸侯庸、蜀、羌、髳、微、纑、彭、濮人，咸來相會. 遂陳兵牧野，作《牧誓》. 帝聞武王來，發兵七十萬以距. 有皂隸之輩前途倒戈，武王遂攻於後以北，血流漂杵，殺十八萬餘，獲衆三十三萬. 帝走，反入朝歌，登於鹿臺之上，蒙衣其殊玉，自燔於火而死. 殷商遂亡. 武王持大白旗以麾諸侯，諸侯畢拜武王，武王乃揖諸侯，諸侯畢從. 武王至商國，商國百姓咸待於郊. 於是武王使群臣告語商百姓曰：「上天降休！」商人皆再拜稽首，武王亦答拜. 遂入，至紂死所. 武王自射之，三發而後下車，以輕劍擊之，以黃鉞斬紂頭，縣大白之旗. 已而至紂之嬖妾二女，二女皆經自殺. 武王又射三發，擊以劍，斬以玄鉞，縣其頭小白之旗. 武王已乃出復軍.
武王封商紂子武庚於朝歌，以繼其祀. 使其管叔鮮、蔡叔度相之，實則監之. 後武王崩，成王立，以周公旦輔政. 武庚與管叔鮮、蔡叔度、霍叔處作亂，周公滅之，其祀遂絕.
孟子謂之「獨夫」：「聞誅一夫紂矣，未聞弑君也. 」 世人以之與夏桀並論，謂之「桀紂」. 今有成語「助紂為虐」，蓋「為虎作倀」之意也. 後人書《封神演義》，敘殷滅周興之事. 然內容怪誕，不可信也.
或云後世謂紂之惡，隨時而增，先秦之人少責之，甚而稱其聰穎勇武、才華橫溢，為一英主. 而暴君獨夫之名，後加諸矣，子貢嘗云：「紂之不善，不如是之甚也. 是以君子惡居下流，天下之惡皆歸焉. 」 或有其理存也.
其他
亦見於小說戲曲中. 計有：
引據
分類:商本紀
呂底亞
呂底亞，小亞細亞先民也. 都薩迪斯，奉大母女神，然帝系及言文悉不可考. 公元前八世紀，雅利安人及息米立亞人交侵，都城數遭兵革，其王改記奮力經營，卒退敵. 復臣於亞述，以求平和. 然卒不堪役苦，叛，敗亞述軍，遂興. 後記孫亞里遏的連年進取，愛奧尼亞諸城無有不服，東西交易遂掌其中. 始鑄錢，興客棧，為世之先. 然後波斯漸興，四海皆服，其仍不臣，卒亡.
蕭邦
蕭邦 (Frédéric Chopin)，波蘭澤拉佐瓦沃拉人也，西元一八一零年三月一日生. 父法國人，母波蘭人. 未足七歲已習鋼琴；翌年，創作付梓；九歲初登台，於眾前獨奏，咸奇之，譽其為波蘭之莫札特.
兒時，入約瑟夫艾爾斯內門下，習琴、作曲，一八二六年，方屆志學之年，以天才之姿，入華沙音樂學院深造. 年十九，譜鋼琴協奏曲二闕傳世. 一八二九年，巡迴獨奏於音樂之都維也納. 其時，波蘭戰事波興，反沙皇俄國之革命頻起，爾後，哥薩克騎兵軍臨華沙城下，烽煙四起，民不聊生，蕭邦無以返國，故輾轉流亡，移居巴黎，以演奏、教琴并作曲為生，其馬祖卡及波蘭舞曲，富波蘭風情，一枝獨秀，顯揚於當世. 其亡命巴黎凡二十年，與音樂大家李斯特、白遼士 等當世俊彥交游，相互針砭提攜. 年二十有七，初識法國女作家奧蘿兒杜邦，與桑並其一子一女共度十年天倫歲月，至蕭邦三十又八之年，倆者因細故交惡，自此，分道揚鑣，形如陌路.
兒時即體弱多病，而立之年，又染癆疾，一病十年，每況愈下. 一八四九年十月十七日丑時，卒於巴黎，年方卅九，後葬於巴黎拉雪茲神父公墓. 臨終遺言其姐，若不得歸葬波蘭，盼能取其心臟，攜返故鄉，願其心與故土永不分離，其心後安置於華沙聖十字教堂，供後人瞻仰.
其才之高，名蓋一時. 所作降乙小調第二鋼琴奏鳴曲、練習曲等，名垂後世. 雖才高而弗衒，猶重詩情. 後世多法之. 然其管弦樂法為今人詬病，故其鋼琴協奏曲奏者甚少.
黃郛
黃郛者，又名紹麟，字膺白，號昭甫. 浙江紹興人也，生於清光緒六年三月八日. 民國既立，郛以光復上海功，授滬軍都督府參謀長. 二次革命起，郛率革命軍伐大總統袁世凱，旋敗，遂亡命美國. 及世凱歿，乃歸，入閣復涉政事. 民國十三年十月，郛從國民軍總司令馮玉祥等行兵諫，入京幽總統曹錕. 十一月，郛以教育總長拜國務總理行攝總統事. 郛既柄政，遂修正《清室優待條件》，逐溥儀出紫禁城. 十七年，授國民政府外交部長，赴濟南善後日軍停戰事宜. 六月，辭本兼各職，後與楊永泰、張群等籌組「新政學系」. 廿二年，復授北平政務委員長，訂《中日塘沽協定》，時論頗以「賣國」咎郛. 廿五年十二月六日，郛以肝疾卒於上海，年五十有六.
列奧尼達一世
列奧尼達一世（希臘文︰Λεωνίδας，勇猛若獅之意），古希臘斯巴達之王，蓋海格力斯後也. 為人英勇不群，每戰必身先士卒. 公元前四八零年，波斯寇犯，希臘震驚. 王顧念蒼生，親率聯軍七千，屯駐溫泉關. 其地狹隘，車無可過，實乃死戰之所. 波斯王薛西斯，舉大軍三十萬，欲克之，數日無所得，計窮. 然得農人指示，終能行至其後. 王知必死，遂還他邦軍，獨留己邦勇士三百，復戰，身死，餘亦無一生還.
元明清天子列表
宋金分領中原，戰事時有，夏立國日久，暮氣消沉. 時室韋種元|蒙古起於大漠，橫掃天下，遠抵泰西，金夏不免早亡. 蒙古傳數代，都燕地而稱帝，國號大元. 復南下滅宋. 蒙人不擅國政，不滿百年民變即起. 濠州郭子興舉義兵，不幸早卒，婿朱元璋承其遺志. 時群賊僭號，元璋乃掃平南方，繼而北逐蒙元. 建國號大明，都應天，後遷順天.
明末，帝主昏庸，加之天災，民變又起，金人遺裔復興於建州. 終入主中原，改易衣冠. 疆土拓，人丁衍. 英主輩出，一時之盛世. 泰西之國，武備精巧，士民歸心，遠渡重洋以求通好. 大清自號天朝，失為夜郎. 國人失望，紛起革命. 宣統三年，清帝自知天命，遜位讓國，民國肇建.
元
順帝北走，史稱北元，至明末清初乃亡. 明代王中華
明
亂軍入京，自縊崩. 明廷南走，史稱南明，歷三帝，不旋踵即亡. 清入關代王中原
清
遜位，民國代王天下，共和是始
分類:元本紀 分類:明本紀 分類:清本紀
柳宗元
宗元第進士、博學宏詞科，授校書郎，調藍田尉. 貞元十九年，為監察御史裏行. 善王叔文、韋執誼，二人得政，引內禁近，與計事，擢禮部員外郎. 俄而叔文敗，貶邵州刺史，不半道，貶永州司馬，其間著《永州八記》.
陳友諒
陳友諒，元沔陽人也. 本姓謝氏，祖千一贅於陳，因從其姓. 友諒少讀書，略通文義. 嘗為縣小吏.
柳宗元
元和十年，徙柳州刺史，故世亦號之柳柳州. 十四年卒，時年四十七.
陳友諒
徐壽輝僭號，倪文俊用事，友諒隸其麾下. 數有功，為領兵元帥. 已乘釁襲殺文俊，并其兵，自稱宣慰使. 尋稱平章政事. 是歲元至正十七年，天完治平七年也. 朱元璋初渡江，取太平，與為鄰. 友諒陷元池州，元璋遣常遇春等擊取之，由是數相攻. 始友諒破龍興，其主壽輝欲徙都之，友諒不可. 數遣人阻其行. 未幾，壽輝遽發，次江州. 江州，友諒治所也，伏兵郭外，迎壽輝入，即閉城門，悉殺其所部. 即江州為都，奉壽輝以居，友諒自稱漢王. 遂挾壽輝東下，攻太平，克之. 志益驕. 謀篡位. 進駐采石磯，遣部將陽白事壽輝前，陰戒壯士挾鐵撾擊碎其首. 壽輝既死，以采石五通廟為行殿，即皇帝位於其中，國號漢，改元大義.
友諒恃兵強，欲東取應天，又為故將康茂才書所誘，引兵直前. 元璋親總大軍禦之，友諒趨江東橋，呼茂才不應，遂以千艘抵龍灣，登岸接戰，大敗還. 走采石，馮國勝蹙之，友諒迎戰，又大敗. 遂棄太平，遁走江州. 元璋兵乘勝取安慶，長驅至江州. 友諒戰敗，遂棄江州，挈妻子奔武昌. 吳宏以饒降，王溥以建昌降，胡廷瑞以龍興降.
今福建南平九峰山，有冢拱然，鄉民傳言，皆謂友諒之墓，然明者皆疑之. 或云友諒少時，信堪輿之言，弒父以葬於此，冢者，實友諒父之墓也.
岳飛
宋鄂武穆王岳飛，字鵬舉，相州湯陰人也. 世力農. 父和，能節食以濟饑者. 有耕侵其地，割而與之；貰其財者不責償. 飛生時，有大禽若鵠，飛鳴室上，因以為名. 少負氣節，沈厚寡言，家貧力學，尤好《左氏春秋》、孫吳兵法. 生有神力，挽弓三百斤.
宣和四年，真定宣撫劉韐募敢戰士，飛應募. 遷秉義郎，隸留守宗澤. 戰開德、曹州皆有功. 居職二年，戰胙城，又戰黑龍潭，皆大捷. 兀朮趨杭州，飛要擊，六戰皆捷，兀朮歸，飛邀擊，敗之. 詔討戚方，戰皆捷，方遂降，遷通、泰鎮撫使兼知泰州. 金攻楚，飛為楚援，三戰三捷. 紹興元年，同討李成. 大破成軍，成走，降偽齊. 張用寇江西，飛以書諭之. 遂降. 江、淮平，加神武右軍副統制，進兵追曹成，成降，嶺表平.
劉豫益兵屯新野，飛連破其眾. 乃移屯鄂，授湖北路、荊、襄、潭州制置使，封武昌縣開國子. 五年，入覲，封母國夫人，進封武昌郡開國侯，命招捕楊幺. 幺方浮舟湖中，飛亟遣兵擊之，幺投水，擒斬之. 加檢校少保，進封公. 還軍鄂州，除荊湖南北、襄陽路招討使. 居母憂，飛扶櫬還廬山，連表乞終喪，不許，累詔趣起，乃就事. 進拜太尉，繼除宣撫使兼營田大使. 駐師江州為淮、浙援. 會金遣使將歸河南地，飛言︰「金人不可信，和好不可恃，相臣謀國不臧，恐貽後世譏檜銜之. 」
飛至孝，母卒，水漿不入口者三日. 家無姬侍. 或問天下何時太平，飛曰︰「文臣不愛錢，武臣不惜死，天下平矣. 」師每休舍，課將士注坡跳壕，皆重鎧習之. 凡有頒犒，均給軍吏，秋毫不私.
善以少擊眾. 猝遇敵不動，故敵為之語曰︰「撼山易，撼岳家軍難. 」好賢禮士，覽經史，雅歌投壼，恂恂如書生.
汪澈宣撫荊、襄，故部曲合辭訟之. 孝宗詔復飛官，以禮改葬，求其後悉官之. 建廟於鄂，號忠烈. 淳熙六年，諡武穆. 嘉定四年，追封鄂王. 五子：雲、雷、霖、震、霆.
宋史曰︰「漢|西漢而下，若韓、彭、絳、灌之為將，代不乏人，求其文武全器、仁智並施如宋岳飛者，一代豈多見哉. 史稱關雲長通《春秋左氏》學，然未嘗見其文章. 飛北伐，軍至汴梁之朱仙鎮，有詔班師，飛自為表答詔，忠義之言，流出肺腑，真有諸葛孔明之風，而卒死于秦檜之手. 蓋飛與檜勢不兩立，使飛得志，則金仇可複，宋恥可雪；檜得志，則飛有死而已. 昔劉宋殺檀道濟，道濟下獄，嗔目曰︰『自壞汝萬里長城！』高宗忍自棄其中原，故忍殺飛，嗚呼冤哉！嗚呼冤哉！」
周
周，三代末也，姬姓. 黃帝支裔也，出少昊，少昊生蟜極，蟜極生帝嚳，帝嚳生后稷，為周始祖. 十四傳文王昌，為殷西伯. 適殷帝紂無道，嘗囚之羑里，以美女文馬賂，得還. 四十三年改元受命，五十年崩，子武王發嗣. 受命十年，武王會諸侯於孟津，三百諸侯不期而會，咸稱伐紂，王以時機未至，還. 十二年舉義兵伐紂，戰於牧野，殷以奴隸為兵，倒戈助周，帝紂返鹿臺自焚死，周遂立紂子武庚，分天明命，都鎬，稱宗周.
周制封建，以天子為諸侯大宗，開天以來萬國相盟，舉共主為天子，至今乃止. 王崩，子成王誦嗣，幼以周公旦，召康公爽為輔. 傳旦欲代為王，紂子武庚乘諸侯離心，共三監起亂. 旦自將平之，東至海. 乃營東都雒邑，稱成周，徙商頑民實之.
成王崩，子康王釗嗣. 此間周極盛，史稱「成康之治」. 康王崩，子昭王瑕嗣，十六年南征荊楚，三年而還，度漢間溺死. 子穆王滿嗣，好游行，朝政日疏，周道乃衰. 懿王間四夷日盛，戎狄交侵. 厲王暴厲，招怨國人，為所放，周召共和十四年，王崩，還政宣王. 宣王中興周道，崩，子幽王立幼廢長，招怨諸侯，申侯聯繒侯引犬戎攻王，死於驪. 廢太子宜臼立，以宗周殘破，東遷雒邑. 是以天子之地微，力不足鎮壓諸侯；王為諸侯立，且幽王因而死，王嫌弒父，聲威不鎮. 列國相攻，禮樂廢弛.
終有為霸，號尊王攘夷. 惠王时齊初霸，繼而晉、宋、秦、楚、吳、越皆嘗爭霸. 威烈王時，列車篡政，統序失亂，王册晉卿韓、趙、魏三家為諸侯，史稱「三家分晉」. 至顯聖王时，霸主不行，列國相王，漸餘戰國七雄. 赧王五十九年，西周武公奉王伐秦，秦攻之，武公入秦獻土，西周亡. 是歲，王崩. 秦遂不許周立天子，天下無共主. 次平六國，一有天下.
王天下前
后稷不窋鞠公劉慶節皇僕差弗毀隃公非高圉亞圉公叔祖類周太王季歷周文王
西周
周武王周成王周康王周昭王周穆王周共王周懿王周孝王周厲王周召共和周宣王周幽王
東周
周平王周攜王周桓王周莊王周僖王周惠王王子頹周襄王周頃王周匡王周定王周簡王周靈王周景王周悼王周敬王周元王周貞定王周哀王周思王周考王周威烈王周安王周烈王周顯王周慎靚王周赧王
中央廣播電臺
財團法人中央廣播電臺，簡曰央廣，亦稱臺灣之音，舊稱亞洲之聲、臺北國際之聲，中華民國之國際廣播電臺也. 民國十七年立，廣播語言計有十三.
它典
分類:廣播
前九十一年
合中國漢征和二年. 歲次庚寅.
玉山
玉山，古號八通關山，日人稱新高山，處臺灣中部，屹南投、嘉義、高雄之界，高三千九百五十二公尺. 玉山積雪，亦側臺灣八景.
板塊運動而起，東西狹而南北長，狀十字，中心至高為主峰，山貌高峻，四面陡壁危崖，乃臺灣五嶽之首、百嶽之王.
玉山古名八通關，譯自土著所呼，意爲石英. 蓋因冬山積雪，似石英琉璃輝爍.
引據
分類:臺灣志
李鴻藻
李鴻藻，字蘭孫，直隸高陽人. 清咸豐二年進士，選庶吉士，授編修. 典山西鄉試，督河南學政. 十年，文宗擇儒臣為皇子師，大學士彭蘊章以鴻藻應. 召來京，明年，特詔授大阿哥讀. 穆宗登極，皇太后懿旨命直弘德殿. 同治元年，擢侍講. 累遷內閣學士. 署戶部左侍郎. 四年，命直軍機. 五年，授禮部右侍郎. 遭母憂，皇太后懿旨，援雍正、乾隆年大臣孫嘉淦等故事，命鴻藻開缺守孝，百日後仍授讀，兼參機務. 並諭：「移孝作忠，勿以守禮固辭. 」鴻藻懇終制，不允. 倭仁等亦代為陳請，仍命恭親王傳諭慰勉. 鴻藻連疏稱疾，遂得賜告，卒終制始出.
七年，捻擾畿疆，鴻藻方里居，以各路統兵大員事權不一，疏請特派親王為大將軍，坐鎮京師，以固北路. 左宗棠、李鴻章為參贊大臣，分扎保定、河間東西兩路，各率所部兵勇相機剿辦. 陳國瑞為幫辦軍務，專統一軍為游擊之師. 直隸總督官文專顧省城，籌備諸軍餉需，以資接濟. 丁寶楨駐紮直、東交界，防賊東竄. 李鶴年駐紮直、豫交界，防賊南竄. 直、晉交界，由左宗棠等分撥勁旅扼要駐紮. 並請敕下各該大臣和衷商辦，迅奏膚功. 奏入，上遂命各路統兵大臣均歸恭親王節制. 旋起禮部左侍郎，仍直弘德殿及軍機如故.
十年，擢都察院左都御史，加太子少保. 時有修葺圓明園之旨，朝臣同起力爭. 鴻藻亦言：「粵、捻初平，回氛方熾，宜培養元氣，以固根本. 不應虛糜帑糈，為此不急之務. 」乃止. 十三年，上有疾，命代批答章奏. 旋崩，自劾輔導無狀，罷弘德殿行走.
光緒二年，命兼總理各國事務衙門. 尋丁本生母憂，服闋，起故官，以兵部尚書協辦大學士，調吏部. 時崇厚與俄擅定伊犁約，鴻藻堅持不可，爭於廷. 卒治崇厚罪，議改約. 及法越啟釁，言路愈奮發，劾罷樞臣. 鴻藻謫遷內閣學士，後復累遷禮部尚書.
十三年，河決鄭州，上命鴻藻馳往督辦. 先是河道總督李鶴年、河南巡撫倪文蔚議於西壩興工，鴻藻至，仍之. 又續興東壩工. 疊遇奇險，皆力為固守. 會伏秋汛至，西壩失事，請暫停工. 上以鴻藻督率無方，革職留任；並奪李鶴年河道總督，命鴻藻暫行署理. 尋回京，復以禮部具奏典禮漏繕簽改日期，再議革職，上特寬免. 大婚禮成，復原官.
二十年，日韓事棘，命鴻藻商辦軍務，再授軍機大臣. 與翁同龢皆主戰，並爭和約，卒不能阻. 旋以禮部尚書協辦大學士，調吏部. 歷蒙頒賞書畫及諸上方珍物. 充鄉試、會試、殿試等閱卷大臣. 二十三年，以病乞假，疾篤，賞給藥餌，命御醫往視. 卒，年七十有八. 遺疏入，上震悼，予諡文正，贈太子太傅. 子焜瀛、煜瀛，均賞給郎中.
鴻藻性至孝，為學守程硃，務實踐，持躬儉約. 傅穆宗十餘年，盡心啟沃. 一日，穆宗學書，故為戲筆. 鴻藻立前捧上手曰：「皇上心不靜，請少息. 」穆宗改容謝之. 其在樞府，獨守正持大體. 御史王鵬運諫止修頤和園，幾獲重譴，鴻藻力解之，得免. 德宗間日一往頤和園侍起居，時留駐蹕. 言官有言其不便者，慈禧太后大怒，欲黜之，鴻藻謂如此必失天下臣民之望，乃止. 所薦引多端士. 朝列有清望者，率倚以為重，然亦不免被劫持雲.
分類:清列傳
若有妹即愈
《若有妹即愈》，日本輕小說，平坂讀作、監督繪.
分類:平成輕小說 分類:平成動畫
孟買卌八
MUB48，印度孟買歌姬團體，立於薩卡曆一九四〇年. 其名出孟買. 日本團體海外立者一也.
鏈
分類:秋葉原卌八家族 分類:孟買 分類:印度音樂
納西切萬自治共和國
納西切萬自治共和國，又曰納希契凡自治共和國，阿塞拜疆之自治共和國也. 地處外高加索之南，不接阿塞拜疆本土，為其外飛地也. 北鄰亞美尼亞，南接伊朗，西方與土耳其相通，幅五千五百平方公里， 口四十一萬餘. 都納西切萬.
納西切萬自治共和國一九二四年立於蘇聯，時曰納希切萬蘇維埃社會主義自治共和國，隸於外高加索聯邦蘇維埃社會主義共和國，後改隸阿塞拜疆蘇維埃社會主義共和國. 一九九一年隨阿塞拜疆獨立，同年又脫阿塞拜疆自立，惟寰宇各國，多不國之. 其境也，去今二千五百年，史冊已載；公元前一世紀，屬亞美尼亞. 時亞美尼亞，西亞勝國也. 後歷屬羅馬帝國、安息帝國、蒙古、奧斯曼帝國，十六世紀，屬薩法維波斯，時為納西切萬汗國. 一八二八年，俄波交戰，定約土庫曼恰伊，割予俄羅斯帝國. 一九一七年，二月革命，屬俄國臨時政府，復隸外高加索民主聯邦共和國. 一九一八年八月，外高加索離析，屢為亞美尼亞民主共和國、阿塞拜疆民主共和國所爭. 一九一八年，奧斯曼軍據焉. 一戰將盡，穆茲羅斯弭兵約定，奧斯曼讓高加索與英軍. 一九二〇年七月，布爾什維克據之. 二十八日，立自治共和國，「輔車」於阿塞拜疆社會主義加盟共和國.
境內多山，惟國之南有平原，屬大陸性乾燥氣候，年雨量不過五百毫米.
食貨恃農，工業則多食品、礦業.
臺灣
臺灣，西瀕海峽，北銜東海，南吞巴士，東傍太平洋. 越在南紀，中倚層巒，四面環溟. 在閩省海中百卅一公里，北眺日本、朝鮮，南望湯都. 古稱夷洲 ，抑小流求、留求、臺員、大員、大苑是諸. 明末，葡人航海，行諸臺灣，贊曰：「福爾摩沙！」意「其嶼秀麗」也. 輿域三萬五千九百一十九里方，南北三百九十五公里，口二千三百五十萬餘.
初，菲律賓版塊與歐亞版塊傾軋，菲下而歐上. 其相接處日高，終冒出東海之中，臺灣遂現. 居花綵列嶼，樞東亞島弧，由其板塊比鄰，多地震，島上多險峰，以東側故相接處尤峻，有五山：曰中央山、曰玉山、曰阿里山、曰雪山、曰海岸山. 北山下有熔融，有溫泉，有火山.
山高積雪，化成諸水. 中央分水，其西原遠而緩，西流者，挾沙石，積成平埔，沃壤可耕，計有淡水、基隆、濁水、高屏諸水. 東流者，脈近海而滾滾，礫灘沖積，海蝕而成斷崖. 小嶼星羅，有火山成島者，曰蘭嶼、曰綠島、曰龜山、曰澎湖. 有珊瑚成島者，曰太平、曰琉球. 有大陸城島者，曰金門，曰馬祖.
居南北季風相交處. 冷暖得宜，夏有梅雨，雨水浸沛，利於農. 惟夏秋颱災，為患連年，亦足其水原. 苟適逢空梅，颱風不近，雖短視無利害，越明年，春夏之際，旱象連連，貯水望底，惟祈是依.
據
分類:臺灣志
鞍山市
鞍山市在中國遼寜省. 盛產鋼. 處遼東，去北京千四百餘里. thumb|鞍山市行政區劃 轄鐵東、鐵西、立山、千山四區及海城、臺安、岫巖三縣，為遼東之重鎮. 四區三縣共計人口三百四十四萬二千人.
此地有千山、玉佛寺，常有游者.
鞍山市通運便利. 火車，鞍山驛、西客站在此. 又有騰鳌機場.
它典
分類:遼寧省區劃
步協
步協者，漢臨淮淮陰人，騭子也.
騭卒，協嗣爵臨湘侯，統騭所領，加撫軍將軍. 卒，子璣嗣侯.
據
分類:孫吳列傳
史萊姆再生記
《史萊姆再生記》，日本輕小說，伏瀨作、みっつばー繪.
分類:平成輕小說 分類:平成動畫 分類:令和動畫
英石
英石之始採，屹今千餘年矣. 宋杜綰《雲林石譜》有文曰：「英州浛洸、湞陽縣之間，石產溪水中. 有數種：一微青色，間有白脈籠絡；一微灰黑；一澆綠，各有峰巒，嵌空穿眼，宛轉相通，其質稍潤，扣之微有聲. 一又一種色白，四面峰巒聳拔，多棱角，稍瑩徹，面面有光可鑑物扣之有聲. 採人就水中度奇巧處鏨取之. 此石處海外遼遠，賈人罕知之，然山谷以謂象州太守費萬金載歸，古亦然耳. 頃年，東坡獲雙石，一綠一白，目為仇池. 又鄉人王廊夫亦償攜數塊歸，高尺餘，或大或小，各有可觀，方知有數種，不獨白綠耳. 」
觀今之英石，皆取於山，而非古籍所云就水中度奇巧處鏨取之.
蘇轍
蘇文定公轍，字子由，宋眉州眉山人. 仁宗寶元二年生. 與兄軾同登進士科，又同策制舉，極言得失. 策入. 考官胡宿以為不遜，請黜之. 仁宗曰︰「以直言召人，而以直言棄之，天下其謂我何？」宰相不得已，寘之下等，授商州軍事推官. 時父洵被命修《禮書》，兄軾簽書鳳翔判官. 轍乞養親京師.
三年，軾還，轍為大名推官. 逾年，丁父憂. 服除，神宗立已二年，轍上書言事，召對延和殿. 時王安石以執政與陳升之領三司條例，命轍為之屬. 呂惠卿附安石，轍與論多相牾. 安石行青苗法，轍力陳其不可. 安石怒，將加以罪，升之止之，以為河南推官. 會張方平知陳州，辟為教授. 三年，授齊州掌書記. 又三年，改著作佐郎. 復徙方平簽書南京判官. 居二年，坐兄軾以詩得罪，謫監筠州鹽酒稅. 移知績溪縣.
哲宗立，以祕書省校書郎召. 元祐元年，為右司諫. 遷起居郎、中書舍人. 進戶部侍郎. 代軾為翰林學士，尋權吏部尚書. 使契丹. 使還，為御史中丞. 六年，拜尚書右丞，進門下侍郎. 紹聖初，哲宗起李清臣為中書舍人，鄧潤甫為尚書左丞. 二人久在外，不得志，稍復言熙、豐事以激怒哲宗意.
會廷試進士，清臣撰策題，即為邪說. 轍諫. 哲宗覽奏，以為引漢武方先朝，不悅. 落職知汝州. 居數月，元豐諸臣皆會於朝，再責知袁州. 未至，降朝議大夫、試少府監，分司南京，筠州居住. 三年，又責化州別駕，雷州安置，移循州.
徽宗即位，徙永州、岳州，已而復大中大夫，提舉鳳翔上清太平宮. 崇寧中，蔡京當國，又降朝請大夫，罷祠，居許州，再復大中大夫致仕. 築室於許，號潁濱遺老. 政和二年，卒，年七十四. 追復端平殿學士. 淳熙中，諡文定. 三子：遲、适、遜.
轍性沈靜簡潔，為文汪洋澹泊，似其為人，不願人知之，而秀傑之氣終不可揜，其高處殆與兄軾相迫. 所著《詩傳》、《春秋傳》、《古史》、《老子解》、《欒城文集》並行於世.
後人列之唐宋古文八大家.
晉國
晉，周諸侯也. 姬姓侯爵，出自周武王少子唐叔虞，成王母弟也. 初，邑姜方娠，有吉夢，及生子，有文在其手，曰虞，字子干. 成王滅唐，翦桐葉為圭，與叔虞戲曰：「以此封. 」若大臣史佚等，以天子無戲言，請擇日而成之，遂封叔虞於唐，居古大夏實沈之虛，參之分野，謂之太原，亦曰晉陽. 在河汾之東北，地方百里，而都於翼. 平陽絳邑縣東翼城是也. 唐叔子燮父為晉侯，其數世孫文公重耳霸諸侯，其子孫為中國盟主者，百五十餘年，姬姓唯晉為霸主，王室賴之. 其後公室益弱，卿大夫滋盛. 政出於六卿. 六卿者，韓、趙、魏、知、中行、范也. 中行、范為四卿所滅. 知復為韓趙魏所滅. 自鄂侯二年魯隱公即位，《春秋》作，至定公午三十一年，西狩獲麟，又六世，其臣韓魏趙氏三分晉地，遷其君為家人. 至晉靜公，為韓所弒. 唐叔之祀遂絕.
晉君及夫人世子諡
叔虞，成王弟，始封唐侯，無諡.
叔虞子燮，都於晉，為晉侯，無諡.
燮子寧族諡武侯.
寧族子服人諡成侯.
服人子福諡厲侯.
福子宜臼諡靖侯.
宜臼子司徒諡僖侯.
司徒子籍諡獻侯.
籍子費生諡穆侯.
費生子仇襲殤，叔立，諡文侯.
仇子伯諡昭侯.
伯子平諡孝侯.
郄子光諡哀侯.
光子為小子侯，武公弒之，無諡.
光弟緡為晉侯，武公弒之，無諡.
昭侯叔父成師，始封曲沃，諡桓叔.
成師子鱓諡莊公.
鱓子稱始為晉侯諡武公.
稱子詭諸諡獻公.
詭諸子夷吾諡惠公.
夷吾子圉諡懷公.
詭諸子重耳諡文公.
文公納秦穆公之女，是為文嬴.
夫人諡穆為穆嬴.
黑臀子儒，一名據，諡景公.
據子州蒲，一名壽曼，欒書中行偃使人弒之，諡厲公.
驩曾孫周諡悼公.
彪子夷諡昭公.
夷子去疾諡頃公.
去疾子午諡定公.
午子鑿，又名錯，為出公，無諡.
夷曾孫驕諡哀公.
驕子抑，為盜所弒，諡幽公.
抑子止諡烈公. 烈公十三年，周天子以韓、趙、魏三卿為諸侯. 是為三晉.
頎子俱酒，諡靜公. 三晉弒靜公. 晉絕.
以下追謚：
獻公世子申生，諡恭太子.
襄公少子捷，諡桓公.
捷子談，諡惠伯.
昭公少子雍，諡戴子.
落鬚乃拾女高生
《落鬚乃拾女高生》，日本輕小說，醋青魚作、不太繪.
分類:平成輕小說
劉據
漢戾太子名據，武帝長子也，衛皇后所出. 立為太子.
上每行幸，常以後事付太子，宮內付皇后. 帝用法嚴，多任深刻吏. 太子寬厚，多所平反，雖得百姓心，而用法大臣皆不悅. 皇后恐久獲罪，每戒太子，宜留取上意，不應擅有所縱舍. 群臣寬厚長者皆附太子，而深酷用法者皆毀之. 邪臣多黨與，故太子譽少而毀多. 及衛青薨，臣下無復外家為據，競欲購太子.
征和元年，巫蠱事起，江充自以與太子及衛氏有隙，見上年老，恐晏駕後為太子所誅，因是為姦，言上疾祟在巫蠱. 於是上以充為使者，治巫蠱獄. 二年七月，江充等掘蠱太子宮，太子與皇后謀斬充，發兵，兵敗，衛皇后自殺，太子亡走湖縣，遭圍捕，自殺，史稱巫蠱之禍.
九月，武帝上頗知太子惶恐無它意，追悔，為之誅江充家，又作思子宮.
香港
簡介
治在香港島維多利亞城，雖界展而不廢，即今西環、上環、中環、金鐘、灣仔、銅鑼灣諸廈也. 香港島土淺多石；初有務農者，今北岸已為邑. 土地崎嶇，遂北填海以拓地. 其北維多利亞港，水深港闊，是故巨輪咸集，昭名天下. 直臨九龍，地方平廣多沙，至九龍塘奇峰拔起，狀如臥獅，如筆架. 山後為新界.
地理
香港，珠江之陰. 名從香港島. 行政區轄地也者，九龍新界，合列島凡二百三十五. 奇峰之絕，曰大帽山，海拔九百五十八米. 原少而丘多. 窪地僅十之二，北發於新界，分元朗平原、粉嶺卑地，皆沖積平原，由河自成者也. 次為九龍南與香港島北，地狹，今填海以拓壤.
香港之名雖從香港島，然島至大者，實大嶼山也，廣袤之區，出香港島也遠矣.
氣候
香港從海洋性亞熱帶季風氣候. 冬涼燥，高地偶降霜雪，以流浮山、打鼓嶺為最；春暖濕，常有平流霧；夏熱濕而多雨，偶有電暴之雹；秋涼，多晴. 逢六至十月，間有颱風，暴雨.
授時
光緒十年十一月十六日未時，香港授時服務於尖沙咀警署始. 三十二年以降，遷訊號山 ，以鐵球授時，香港天文台負其責. 光緒二十九年，時區定，為格林威治標準時間之右四時辰，即東八區也. 民國二十九年至一九七九年，行夏令時. 除淪陷日本期間，全年行夏令時為虛，以日本時，即東九區作準為實. 一九七三年十二月三十日至一九七四年十月二十日，因能源危機，曾於冬行夏令. 除一九七七年、一九七八年之外，皆行夏令時. 今已無夏令時. 一九七二年一月一日，法定時改以協調世界時. 香港天文台今以銫原子鐘報時系統作香港時之準繩，日誤不足微秒，唯每數年於格林威治標準時間子夜，將時間調慢一秒為閏秒，以保準確.
史誌
逮始皇征百越，置南海郡縣，納香港於郡中. 其地處海濱，人跡罕至，唯百越先民有刻石存焉. 東漢有衣冠塚，唐世遠舶常至，開元廿一年立屯門鎮，以二千兵護來舶，後世多易，而終為英人廢. 五代時屬南漢，以大步多珠，大寶六年置媚川都以獲之. 宋開寶四年於九龍灣置官富場，以鹽為利. 元軍南下，宋帝避入嶺南，道九龍，營行宮於聖山，今已不存，僅「宋王臺」三字仍見. 正德間，葡佔屯門海澳，十六年奪還. 清康熙元年遷界禁海，香港幾廢. 八年馳禁，方得復. 時營香木之業，並有漁民. 新界為五姓所居，築圍以當盜賊，今仍見. 以鄧氏為大，今族人二十萬.
道光間鴉片戰爭起，廿一年，琦善定和約，以香港島屬英人. 英駐華商務總監義律遂於水坑口登陸，自為行政官. 後中英皆背約，清終敗績，訂《南京條約》，以香港島永為英王屬土，築維多利亞城，以治斯土. 後清再敗，割九龍、租新界，次第入香港界內. 中日大戰，香港中立，至天下大亂，為日本據，以為帝國皇土. 壞聖山以建機場. 戰後廢舊約，唯香港仍為英屬. 內戰起，多有南來避戰者，戶口日充. 中華人民共和國立，紳士南走香港，營實業者眾，香港日興，為東亞名城，號「東方之珠」. 後廿年，新界租約將至，中英始商香港所屬. 一九八四年，《中英聯合聲明》立，議定一九九七年香港全境交予中華人民共和國.
行政
今設六司十五局. 六司者，政務司司長、政務司副司長、財政司司長、財政司司長、律政司司長、律政司副司長也；十五局者，公務員事務局、政制及內地事務局、文化體育及旅遊局、教育局、環境及生態局、民政及青年事務局、勞工及福利局、醫務衛生局、保安局、商務及經濟發展局、發展局、財經事務及庫務局、房屋局、創新科技及工業局、運輸及物流局也.
悉受命於中央政府，行政治問責. 每誤事機，劾之於立法會，特區首長上報，可免其職.
地方
香港蓋分香港島、九龍、新界三部. 香港島本道光廿二年英屬香港初立之地，乃《南京條約》之得地；界限街以南之九龍半島暨昂船洲，乃咸豐十年《北京條約》之得地；新界乃光緒廿四年《展拓香港界址專條》之得地. 唯新界界限街以北、獅子山以南之地，一九三七年劃為新九龍，今已併入九龍. 三部合分十八區，置區議會，以上遞民意. 又置民政事務處，以助理行政.
香港島分四區. 太平山之北，自西而東，曰中西區、灣仔區、東區，山之南曰南區，合有口百二十萬.
九龍下分東西，以九龍灣為界. 九龍西分三區，油尖旺區處其南，深水埗區處其北，九龍城區處其東. 合有口一百萬. 九龍東分兩區，黃大仙區在北，觀塘區在南. 合有口百又一萬.
新界亦分東西，以大帽山為界. 新界東分四區，自北而南，曰北區、大埔區、沙田區、西貢區，合有口百又五十八萬. 新界西分五區，自北而南，曰元朗區、屯門區、荃灣區、葵青區、離島區，合有口二百萬.
蓋英人治港，久營香港島、九龍之地，故二部幾無處非人居. 新界雖得百年，而鄉人雜佈，地權糾結，且山陵起伏，交通不便，故僅營市鎮，以容戶口，新界九區，各有一二. 郊野公園錯立其間.
新界各市，茲列如下. 粉嶺、上水在北區；天水圍、元朗在元朗區；屯門在屯門區；青衣在葵青區；荃灣在荃灣區；東涌在離島區；大埔在大埔區；沙田在沙田區；將軍澳在西貢區. 離島區南丫島、長洲上，亦各有市集.
民俗
宋初，處華南閩越者，既赴，分圍頭人、客家人、蜑家人、鶴佬人. 先兩者為農民，居陸上，今有丁權；後兩者為漁民，居水上.
侯安都
陳陳集侯侯安都，字成師，始興曲江人也. 世為郡著姓. 父文捍，官至光祿大夫.
安都工隸書，能鼓琴，涉獵書傳，兼善騎射. 梁始興內史蕭子範辟為主簿. 侯景之亂，太守陳霸先入援京邑，安都引兵從霸先，力戰有功. 元帝授猛烈將軍，富川縣子. 隨霸先鎮京口，除蘭陵太守. 紹泰元年，以功授使持節、散騎常侍、都督南徐州諸軍事. 霸先與齊戰於幕府山，命安都領步騎，橫擊其後，齊軍大敗. 以功進爵為侯，改封西江縣公. 為丹陽尹，出為南豫州刺史.
霸先即位，是為陳武帝，安都乃遷司空，仍為征北將軍，出鎮蕪湖. 天嘉元年，進爵清遠郡公，改封桂陽郡公. 武帝崩，安都立臨川王蒨為帝. 又平王琳之亂. 安都勳庸轉大，又自以功安社稷，漸用驕矜. 部下將帥，多不遵法度，檢問收攝，則奔歸安都. 帝性嚴察，深銜之. 安都弗之改，日益驕橫. 帝甚惡之，自是陰為之備.
三年，蔡景歷希旨稱安都謀反. 帝慮其不受制，明年，除為江州刺史. 還都，帝引安都醼於嘉德殿，於坐收安都，賜死.
安都長子敦，為員外散騎侍郎，天嘉二年墮馬卒. 太建三年，宣帝追封安都為陳集縣侯，子亶為嗣. 安都從弟曉，累從安都征討有功，官至東衡州刺史，懷化縣侯. 天嘉三年卒.
歡迎光臨有成教室
《歡迎光臨有成教室》，日本輕小說，衣笠彰梧作、知世俊作繪.
分類:平成輕小說 分類:平成動畫
步璿
晉都鄉侯步璿者，吳臨淮淮陰人，騭子也.
兄闡據城降晉，遣璿詣洛陽為任. 晉以璿為給事中、宣威將軍，封都鄉侯. 後陸抗陷城，斬闡等，步氏泯滅，惟璿紹祀.
銅鑼衛門 (角)
銅鑼衛門，日本漫畫《銅鑼衛門》主角也，或曰哆啦A夢、叮噹、小叮噹、阿蒙、機器貓. 藤子·F·不二雄作. 生於壬申年七月十三，乃西元二十二世紀之貓型機器人. 原黃身有耳，唯遭鼠齧而廢. 後大慟而泣，金粉震落遂成藍身. 至此而惧鼠.
其手掌足掌，皆為球丸而無指. 其手奇之，雖圓而拔千斤，雖無指而擎任意門. 項前鈴鐺，能召貓成群，亦能攝像. 有械曰時光機，可游於須臾之間，行光陰之上. 腹有袋，曰百寶袋，內藏四次元空間，能納須彌，山河湖海，凡子所想，萬象包羅.
本野比野比太之玄孫世修，贈予其俾易其命. 然野比太生性駑鈍，銅鑼衛門實淪為其寵物也，輒予取予攜.
銅鑼衛門之妹，曰銅鑼美. 黃身有耳. 唯耳者，蝴蝶結編成，非實耳也.
分類:銅鑼衛門
步璣
步璣者，吳臨淮淮陰人，騭孫也.
父協卒，嗣爵臨湘侯.
據
分類:孫吳列傳
韓廣
韓廣可解︰
延邊朝鮮族自治州
延邊朝鮮族自治州在長白山之陰，吉林東盡於此，南以圖們江界朝鮮民主主義人民共和國，東連俄羅斯濱海邊. 州出古木，號稱「長白林海」. 多泉水，清澈可飲. 山中出人蔘、鹿茸，可入藥. 貂皮為天下珍寶.
沿革
本高句麗故地. 句麗亡，渤海興，置五京，其二在州境. 清以龍脈在此，列禁地二百餘年. 既解禁，置二廳，逢日韓併邦，又多天災，其遺民多北遷於此. 民國間，日本圖滿洲，亦令朝鮮人遷入. 朝鮮復國，猶舍此不歸. 中國內戰，朝鮮人助共產黨.
中華人民共和國既立，念其功，以延吉縣周圍為延邊朝鮮族自治區. 一九五五年併敦化縣，升自治州，至今不革.
近世，朝鮮每有災，其民多陰入州. 或欲長居，多藉以南遷者.
政區
州治延吉市，下分六市、二縣.
其二縣：安圖、汪清.
情蝕記
《情蝕記》，日本輕小說，藤谷ある作、三嶋黑音繪.
秦
秦德公元年都雍，至秦獻公二年遷櫟陽，居雍凡三百年，故城遺跡尚存.
春秋中，秦繆公欲霸，敗於晉殽，乃轉而西向，霸西戎.
其勢不及晉、楚. 至秦孝公用商鞅變法. 其子秦惠文王僭王號、滅蜀，遂成大國. 山東諸國欲合縱弱秦，爲秦張儀連橫所解. 秦莊襄王間滅周，秦王政二十六年盡滅六國，一統天下. 車同軌，書同文，行同輪，混同天下之習，定於一尊，以傳萬世. 然，役民以建，苦民尤甚，民乃欲反. 又十二年，始皇崩，傳位胡亥，受制趙高，朝政紊亂、民變四起. 越三年，子嬰繼立，亡於劉項. 起襄公元年甲子，迄二世三年甲午，歷二十七世，三十二君. 凡五百七十一年.
政制
秦制，以三公九卿主事. 商鞅奠基而李斯開之. 皇帝為尊，制誥調度，悉奉其意，而公卿參政事. 丞相宰輔，位冠三公. 御史大夫監察百官，太尉掌軍政，共翼輔相. 九卿以衛尉護宮、郎中令掌警衛、太僕掌宮中車馬、廷尉掌法、典客掌交、奉常掌宗廟禮儀、宗正掌皇室內事、少府掌稅與造、治粟內史掌財、內史掌都與關中、將作少府掌宮室興建.
律法
秦重法家，刑罰整全. 然殘而暴，致「奸邪並生，赭衣塞路，囹圄成市，天下愁怨，潰而叛之. 」 . 罰有死刑、肉刑、笞刑、徒刑、遷刑、耐刑、罰金、贖刑、連坐、貶官、誶刑. 死刑有九，梟首、棄市、斬、車裂、磔、戮、定殺、生埋、絞也. 肉刑有四，黥刑、劓刑、刖刑、宮刑也. 徒刑有八，城旦舂者男修城而女舂米、鬼薪者男砍柴、白粲者女擇米祭廟、司寇者疆役、罰作復作者男戍疆而女勞於官府、侯者禦敵、下吏者官吏服役、隸臣妾者成官奴也.
秦制「五家為伍，十家為什」，相互監察，設長以治.
秦世系
周孝王封非子於秦邑，復嬴祀，號秦嬴
秦嬴非子
秦公伯
秦仲
秦莊公也
秦襄公 始爲諸侯
秦文公
秦出子
秦武公
赤壁之戰
建安十三年，曹操南征荊州，州牧劉琮舉眾降，操得其水軍，船步兵數十萬，欲伐江東孫氏. 劉備本駐新野，聞操至，奔江南，與江東孫權並力擋之，戰於赤壁.
操西來，吳將士聞之皆恐. 權延見群下，問以計策. 議者皆言降，獨周瑜言擊，權喜曰：「君言甚與孤合，此天以君授孤也. 」時備為操所敗，引兵南渡江，與吳並力逆曹，遇於赤壁. 時曹軍多染疾，初一交戰，曹軍敗退，引次江北. 瑜守在南岸，部將黃蓋曰：「今寇眾我寡，難與持久. 然觀操軍船艦，首尾相接，可燒而走也. 」乃取朦衝鬥艦數十，實以薪草，膏油灌其中. 裹以帷幕，上建牙旗，先書報操，欺以欲降. 又預備走舸，各繫大船後，因引次俱前. 曹軍吏士皆延頸觀望，指言蓋降. 蓋放諸船，同時發火. 時風盛猛，悉延燒岸上營落，煙炎張天，人馬燒溺死者甚眾，軍遂敗退，還保南郡. 備與瑜等復共追. 操留曹仁等守江陵城，徑自北歸.
赤壁一戰，曹軍潰敗，三足鼎立之勢初定.
威化島
威化島（朝鮮語︰위화도），朝鮮民主主義共和國平安北道義州郡之島也，鴨綠江上，位其西北.
秦
秦世系
秦宣公
秦成公
秦穆公任好
秦康公英
秦共公和
秦桓公榮
秦景公石 僭天子葬儀
秦哀公
秦惠公 與孔子同時
秦悼公
秦內亂，伍封平之，立嬴利
秦厲共公利
秦躁公
秦懷公
秦靈公
秦簡公悼
秦出公
秦獻公師隰
秦孝公渠梁
韓國國際廣播電臺
韓國國際廣播電臺，簡稱曰韓廣，舊以自由大韓之聲稱，國際廣播電臺也. 屬乎韓國放送公社. 廣播所用之語，計十有一. 立乎公元一九五三年.
秦
秦世系
秦武王盪
韓國國際廣播電臺
它典
分類:廣播
秦
秦世系
秦昭襄王
秦孝文王柱
秦莊襄王子楚
秦始皇帝政
秦二世皇帝胡亥
秦王子嬰
持節降沛公，秦亡
李善長
李善長，字百室，定遠人. 少讀書有智計，習法家言，策事多中. 明太祖略地滁陽，善長迎謁. 知其為里中長者，禮之，留掌書記. 嘗從容問曰：「四方戰鬥，何時定乎？」對曰：「秦亂，漢高起布衣，豁達大度，知人善任，不嗜殺人，五載成帝業. 今元綱既紊，天下土崩瓦解. 公濠產，距沛不遠. 山川王氣，公當受之. 法其所為，天下不足定也. 」太祖稱善. 從下滁州，為參謀，預機畫，主饋餉，甚見親信. 太祖威名日盛，諸將來歸者，善長察其材，言之太祖. 復為太祖布款誠，使皆得自安. 有以事力相齟齬者，委曲為調護. 郭子興中流言，疑太祖，稍奪其兵柄. 又欲奪善長自輔，善長固謝弗往. 太祖深倚之. 太祖軍和陽，自將擊雞籠山寨，少留兵佐善長居守. 元將諜知來襲，設伏敗之，太祖以為能.
太祖得巢湖水師，善長力贊渡江. 既拔採石，趨太平，善長預書榜禁戢士卒. 城下，即揭之通衢，肅然無敢犯者. 太祖為太平興國翼大元帥，以為帥府都事. 從克集慶. 將取鎮江，太祖慮諸將不戢下，乃佯怒欲置諸法，善長力救得解. 鎮江下，民不知有兵. 太祖為江南行中書省平章，以為參議. 時宋思顏、李夢庚、郭景祥等俱為省僚，而軍機進退，賞罰章程，多決於善長. 改樞密院為大都督府，命兼領府司馬，進行省參知政事.
太祖為吳王，拜右相國. 善長明習故事，裁決如流，又嫻於辭命. 太祖有所招納，輒令為書. 前後自將征討，皆命居守，將吏帖服，居民安堵，轉調兵餉無乏. 嘗請榷兩淮鹽，立茶法，皆斟酌元制，去其弊政. 既復製錢法，開鐵冶，定魚稅，國用益饒，而民不困. 吳元年九月論平吳功，封善長宣國公. 改官制，尚左，以為左相國. 太祖初渡江，頗用重典，一日，謂善長：「法有連坐三條，不已甚乎？」善長因請自大逆而外皆除之，遂命與中丞劉基等裁定律令，頒示中外.
太祖即帝位，追帝祖考及冊立後妃太子諸王，皆以善長充大禮使. 置東宮官屬，以善長兼太子少師，授銀青榮祿大夫、上柱國，錄軍國重事，餘如故. 已，帥禮官定郊社宗廟禮. 帝幸汴梁，善長留守，一切聽便宜行事. 尋奏定六部官制，議官民喪服及朝賀東宮儀. 奉命監修《元史》，編《祖訓錄》、《大明集禮》諸書. 定天下岳瀆神祗封號，封建諸王，爵賞功臣，事無巨細，悉委善長與諸儒臣謀議行之.
洪武三年大封功臣. 帝謂：「善長雖無汗馬勞，然事朕久，給軍食，功甚大，宜進封大國. 」乃授開國輔運推誠守正文臣、特進光祿大夫、左柱國、太師、中書左丞相，封韓國公，歲祿四千石，子孫世襲. 予鐵券，免二死，子免一死. 時封公者，徐達、常遇春子茂、李文忠、馮勝、鄧愈及善長六人. 而善長位第一，制詞比之蕭何，褒稱甚至.
英語
英語衍自盎格魯、撒克遜朱特諸部日耳曼人古語. 今廣行于世.
史
英語之史可分三期，謂：古時、中古、現代.
英語自五世紀日耳曼族三部落入侵不列顛肇始，英語由此初備. 昔法日耳曼人盎格魯、撒克遜、朱特與弗里西諸族遷英格蘭，其語承襲變遷，乃成英語. 據《盎格魯撒克遜編年史》載，西元四四九年，不列顛王伏提庚求盎格魯諸親族共禦皮克特人，割地以報. 後撒克遜、盎格魯與朱特族人紛至，立七國，名諾森伯利亞、麥西亞、東盎格利亞、肯特、埃塞克斯、蘇塞克斯、威塞克斯.
中世紀及現代早期，英語遍傳不列顛群島，而自十七世紀初影響波及環球. 歐洲之殖民擴張令英語大變. 日耳曼人既入，役凱爾特語民族，土語遂存于蘇格蘭等諸日耳曼未達之土. 爾後諸語混雜，則「古英語」肇興，仿佛弗里西語. 洎西元九世紀，斯堪的納維亞人犯英北境. 已而佔東北. 其操北日耳曼語，有類西日耳曼語，詞彙融於英語. 後，法王入主英國，專操法語. 嗣後，英詞借自法語者蕃. 其語日易，曲變無復焉，是為中古英語. 至千五百年，元音大移，發音大異往昔，漸趨近世英語也.
而今，美國電影、電視、音樂、貿易、科技及互聯網諸物流行，自是美式英語之勢漸大.
文字
英語成於字母拼切成音，凡二十六，有大小寫如下：
O o P p Q q R r S s T t U u
V v W w X x Y y Z z
英語字母不與其音合者頗多.
如一母可代數音，若g之一母，其在page與give，迥不同也，c之在coin與其在cigarette，又相異也，甚而且一字之中，二見異讀，若seas，其s前清後濁. Ch之用，實同一母，其入於字，在church，machine，chemical中，三者舒促清濁，雜然不齊.
又母見字中，同於無用，如psalm之p、l，gnat之g，know之k，calf之l等是也，此固源流之異，往往音變而形存.
又字母中有贅設者，此如c字，居洪音前無異於k，細音前無異於s；qu與kw實無分別，x爲k與s合也.
又字尾孤e，例所不讀，然得此即知此前元音長短之分.
語法
英語雖為印歐語系之屬，殊異乎同系諸語. 除卻人稱代詞，幾無陰陽之辨，變格之異. 序字結構，至關重要，故其句中，字詞易位，則句義異焉，仿佛漢語.
玆列曲變尚存乎英語者如下：
李善長
丞相胡惟庸初為甯國知縣，以善長薦，擢太常少卿，後為丞相，因相往來. 而善長弟存義子佑，惟庸從女婿也. 十三年，惟庸謀反伏誅，坐党死者甚眾，善長如故. 御史台缺中丞，以善長理台事，數有所建白. 十八年，有人告存義父子實惟庸黨者，詔免死，安置崇明. 善長不謝，帝銜之. 又五年，善長年已七十有七，耄不檢下. 嘗欲營第，從信國公湯和假衛卒三百人，和密以聞. 四月，京民坐罪應徙邊者，善長數請免其私親丁斌等. 帝怒按斌，斌故給事惟庸家，因言存義等往時交通惟庸狀. 命逮存義父子鞫之，詞連善長，云：「惟庸有反謀，使存義陰說善長. 善長驚叱曰：『爾言何為者！審爾，九族皆滅！』已，又使善長故人楊文裕說之云：『事成當以淮西地封為王. 』善長驚不許，然頗心動. 惟庸乃自往說善長，猶不許. 居久之，惟庸復遣存義進說，善長歎曰：『吾老矣. 吾死，汝等自為之！』」或又告善長云：「將軍藍玉出塞，至捕魚兒海，獲惟庸通沙漠使者封績，善長匿不以聞. 」於是御史交章劾善長. 而善長奴盧仲謙等，亦告善長與惟庸通賂遺，交私語. 獄具，謂善長元勳國戚，知逆謀不發舉，狐疑觀望懷兩端，大逆不道. 會有言星變，其占當移大臣. 遂並其妻女弟侄家口七十余人誅之. 而吉安侯陸仲亨、延安侯唐勝宗、平涼侯費聚、南雄侯趙庸、滎陽侯鄭遇春、宜春侯黃彬、河南侯陸聚等，皆同時坐惟庸黨死，而已故營陽侯楊璟、濟甯侯顧時等追坐者又若干人. 帝手詔條列其罪，傅著獄辭，為《昭示奸黨三錄》，佈告天下. 善長子祺與主徙江浦，久之卒. 祺子芳、茂，以公主恩得不坐. 芳為留守中衛指揮，茂為旗手衛鎮撫，罷世襲.
善長死之明年，虞部郎中王國用上言：「善長與陛下同心，出萬死以取天下，勳臣第一，生封公，死封王，男尚公主，親戚拜官，人臣之分極矣. 藉令欲自圖不軌，尚未可知，而今謂其欲佐胡惟庸者，則大謬不然. 人情愛其子，必甚于兄弟之子，安享萬全之富貴者，必不僥倖萬一之富貴. 善長與惟庸，猶子之親耳，于陛下則親子女也. 使善長佐惟庸成，不過勳臣第一而已矣，太師國公封王而已矣，尚主納妃而已矣，寧復有加於今日？且善長豈不知天下之不可幸取. 當元之季，欲為此者何限，莫不身為齏粉，覆宗絕祀，能保首領者幾何人哉？善長胡乃身見之，而以衰倦之年身蹈之也. 凡為此者，必有深仇激變，大不得已，父子之間或至相挾以求脫禍. 今善長之子祺備陛下骨肉親，無纖芥嫌，何苦而忽為此. 若謂天象告變，大臣當災，殺之以應天象，則尤不可. 臣恐天下聞之，謂功如善長且如此，四方因之解體也. 今善長已死，言之無益，所願陛下作戒將來耳. 」太祖得書，竟亦不罪也.
分類:明列傳
杜如晦
杜如晦，字克明，隋唐京兆杜陵人，隋文帝開皇五年生. 祖杲，有名周、隋間.
如晦少英爽，喜書，以風流自命，內負大節，臨機輒斷. 隋大業中，預吏部選，侍郎高孝基異之，曰︰「君當為棟梁用，願保令德. 」因補滏陽尉，棄官去.
唐高祖平京師，秦王引為府兵曹參軍，徙陝州總管府長史. 時府屬多外遷，王患之. 房玄齡曰︰「去者雖多，不足吝，如晦王佐才也. 大王若終守藩，無所事；必欲經營四方，捨如晦無共功者. 」王驚曰︰「非公言，我幾失之. 」因表留莫府. 從征伐，常參帷幄機祕. 方多事，裁處無留，僚屬共才之，莫見所涯. 進陝東道大行臺司勳郎中，封建平縣男，兼文學館學士. 天策府建，為中郎. 王為皇太子，授左庶子，遷兵部尚書，進封蔡國公，食三千戶，別食益州千三百戶. 俄檢校侍中，攝吏部尚書，總監東宮兵，進位尚書右僕射，仍領選.
與玄齡共筦朝政，引士賢者，下不肖，咸得職，當時浩然歸重. 監察御史陳師合上《拔士論》，謂一人不可總數職，陰刺諷如晦等. 帝曰︰「玄齡、如晦不以勳舊進，特其才可與治天下者，師合欲以此離間吾君臣邪. 」斥嶺表. 久之，以疾辭職，詔給常俸就第，醫候之使道相屬. 會病力，詔皇太子就問，帝親至其家，撫之梗塞. 及未亂，擢其子左千牛構兼尚舍奉御. 貞觀四年薨，年四十六，帝哭為慟，贈開府儀同三司. 及葬，加司空，諡曰成. 手詔虞世南勒文於碑，使言君臣痛悼意.
它日，食瓜，輟其半奠焉. 嘗賜玄齡黃銀帶，曰︰「如晦與公同輔朕，今獨見公. 」泫然流淚曰︰「世傳黃銀鬼神畏之. 」更取金帶，遣玄齡送其家. 後忽夢如晦若平生，明日為玄齡言之，敕所御饌往祭. 明年之祥，遣尚宮勞問妻子，國府官佐亦不之罷，恩禮無少衰. 後詔功臣世襲，追贈密州刺史，徙國萊.
張九齡
張九齡，字子壽，一名博物，唐韶州曲江人，高宗儀鳳三年生. 七歲知屬文，十三以書干廣州刺史王方慶，方慶歎曰︰「是必致遠. 」會張說謫嶺南，一見厚遇之. 擢進士，始調校書郎，以道侔伊呂科策高第，為左拾遺. 俄遷左補闕. 改司勳員外郎.
杜如晦
子構位慈州刺史. 次子荷，性暴詭不循法，尚城陽公主，官至尚乘奉御，封襄陽郡公. 承乾謀反，荷曰︰「琅邪顏利仁善星數，言天有變，宜建大事，陛下當為太上皇. 」請稱疾，上必臨問，可以得志. 及敗，坐誅. 臨刑，意象軒驁. 構以累貶死嶺表.
張九齡
時張說為宰相，親重之，與通譜系，常曰︰「後出詞人之冠也. 」遷中書舍人內供奉，封曲江男，改太常少卿，出為冀州刺史. 以母不肯去鄉里，表換洪州都督. 徙桂州. 始說知集賢院，嘗薦九齡可備顧問.
初，安祿山為范陽偏校入奏，氣驕蹇，九齡謂侍中裴光庭曰：「乱幽州者，必此胡也. 」後安失機戰敗，節度張守珪奏斬之，執如京師. 九齡判云：「穰苴出軍，必誅莊賈；孫武行令，亦斬宮嬪. 守珪軍令若行，祿山不宜免死. 」上特舍之. 九齡復奏曰：「祿山狼子野心，面有逆相，臣請因罪戮之，冀絕後患. 」上曰：「卿勿以王夷甫知石勒故事，誤害忠良. 」終放歸藩. 後玄宗奔蜀，思其先覺，為泣下，遣使就韶州致祭，厚幣恤其家. 建中元年，德宗賢其風烈，復贈司徒.
維基大典撰者密笈
《維基大典撰者密笈》，二〇〇八年一月付梓，耶魯大學書社出版. 作者布羅頓，工維基有年，蓄積累累. 有見於此，拔憧成書. 滔滔三十篇，洋洋數萬言，言維基之要領.
阿爾察赫共和國
一九一七年，俄羅斯帝國離析，次年，阿塞拜疆民主共和國、亞美尼亞民主共和國相繼自立，皆以納哥諾卡拉巴克自屬，嘗開釁端焉. 一九二三年，二國入蘇聯，納哥諾卡拉巴克自治州遂立，隸於阿塞拜疆蘇維埃社會主義共和國. 阿塞拜疆蘇維埃社會主義共和國，蘇聯加盟共和國也. 一九九一年聯邦崩，阿塞拜疆與亞美尼亞爭之，納卡州民以公投表決去留，阿塞拜疆族人，多抵拒投匭，而去籌逾百之九十九. 後宣告獨立，旋引阿、亞戰火，後三年停戰，二國偃兵所據，阿爾察赫猶得獨立，然賴於亞美尼亞甚深，人或以為一國. 迄二〇一六年四月，戰端復起，多有殺傷.
聯合國及其與國多以阿爾察赫屬阿塞拜疆，僅阿布哈茲 、南奧塞梯 、德涅斯特河沿岸 與美國數州目為獨立之國.
閉集
定義
閉集者，以其屬作收歛之柯西數列，則極限必在其中.
或曰：閉集者，其極限點之聚也.
取一物（x）作心，取一正數（r）為半徑，凡與物相去不大于半徑者，聚以成集，曰閉球（「」）.
朱熹
朱熹，字元晦，一字仲晦，徽州婺源人. 父松字喬年，中進士第.
生平
熹幼穎悟，甫能言. 年十八貢於鄉，高宗紹興十八年進士第. 主泉州同安簿，選邑秀民充弟子員，日與講說聖賢修己治人之道，禁女婦之為僧道者. 罷歸請祠，監潭州南嶽廟. 明年，以輔臣薦，與徐度、呂廣問、韓元吉同召，以疾辭.
孝宗朝，曆宮秘書郎，知南康軍，直秘閣，提舉江西、浙東常平茶鹽，江西提刑，秘閣修撰. 光宗即位，知漳州.
光宗朝，知漳州事. 紹熙四年，知潭州兼荊湖南路安撫.
甯宗朝，除煥章閣待制兼侍講，尋提舉南京鴻慶宮. 慶元二年，韓侂冑專政，行僞學黨禁，落職罷祠.
慶元六年，卒，年七十一.
嘉定二年，追諡文. 理宗淳祐元年，從祀孔廟.
著述
熹登第五十載，任地方官唯七年餘耳. 立朝之時促於是. 其日常，多著而述，乃有宋一朝集理學之大成者.
海上花
《海上花》者，電影也，言吳語，所據《海上花列傳》. 言十九世紀末，上海英租界長三書寓 之風流逸事. 攝于臺灣，公演於民國八十七年五月一日.
朱熹
著述
其為學，大抵窮理以致其知，反躬以踐其實，而以居敬為主. 嘗謂聖賢道統之傳散在方冊，聖經之旨不明，而道統之傳始晦. 於是竭其精力，以窮研聖賢經訓. 所著者，《易》本義、啟蒙、《蓍卦考誤》，《詩集傳》，《大學中庸》章句、或問、《論語》、《孟子》集注、《太極圖》、《通書》、《西銘解》、《楚辭》集注、辨證，《韓文考異》；所編次有：《論孟集議》，《孟子指要》，《中庸輯略》，《孝經刊誤》，《小學書》，《通鑑綱目》，《宋名臣言行錄》，《家禮》，《近思錄》，《河南程氏遺書》，《伊洛淵源錄》，皆行於世. 沒後， 後朝以其《大學》、《語》、《孟》、《中庸》訓說立於學官. 又有《儀禮經傳通解》未脫稿，亦在學官. 平生為文凡百卷，生徒問答凡八十卷，別錄十卷.
海上花
注
分類:臺灣影戲
‎
秋葉原〇〇卌八
AKB0048，日本動畫也.
他典
分類:平成動畫 分類:秋葉原卌八家族
李道宗
李道宗字承範，唐高祖從子也. 武德初，授左千牛備身、略陽郡公. 裴寂與劉武周戰度索原，寂敗，賊逼河東，道宗年十七，從秦王討賊. 王登玉壁城以望，謂道宗曰：「賊怙眾欲戰，爾計謂何？」對曰：「武周席勝，剡然鋒未可當，正宜以計摧之. 且烏合之眾憚持久，若堅壁以頓其銳，須食盡氣老，可不戰禽也. 」王曰：「而意與我合. 」既而賊糧匱，夜引去，追戰滅之.
出為靈州總管. 時梁師都弟洛仁連突厥兵數萬傅於壘，道宗閉城守，伺隙出戰，破之. 高祖謂裴寂曰：「昔魏任城王彰有卻敵功，道宗似之. 」因封任城王.
始，突厥郁射設入居五原，道宗逐出之，震耀威武，斥地贏千里. 貞觀元年，召拜鴻臚卿，遷大理. 太宗方經略突厥，復授靈州都督. 三年，為大同道行軍總管，助李靖破虜，親執頡利可汗，賜封六百戶，還為刑部尚書. 吐谷渾寇邊，靖出昆丘道，詔與侯君集為靖副. 賊聞兵且至，走嶂山數千里. 諸將欲止，獨道宗請窮追，靖曰：「善. 」君集未從. 道宗以單師進，去大軍十日，及之. 吐谷渾拒險殊死鬥，道宗陰引千騎超山乘其後，賊驚，遂大潰. 徙封江夏，授鄂州刺史. 久之，坐貪贓，帝聞，怒曰：「朕提四海之富，士馬若林，如使轍跡環天下，遊觀不度，采絕域之玩、海表之珍，顧不得邪？特以勞民自樂，不為也. 人心無藝，當以誼制之. 今道宗已王，稟賜多而貪不止，顧不鄙哉！」乃免官，削封戶，以王就第. 明年，召為茂州都督，未行，拜晉州刺史. 遷禮部尚書.
侯君集破高昌還，頗怨望. 道宗嘗從容奏言：「君集智小言大，且為戎首. 」帝問所以知必反者，對曰：「見其忌而矜功，恥為房、李下，官尚書，常郁郁不平. 」帝曰：「君集誠有功，材無不堪，朕寧惜爵位邪？弟未及耳. 不宜輕億度，使自猜危. 」既而君集反，帝笑曰：「如公素揣. 」
帝將討高句麗，先遣營州都督張儉輕騎度遼規形勢，儉畏，不敢深入. 道宗請以百騎往，帝許之，約其還，曰：「臣請二十日行，留十日覽觀山川，得還見天子. 」因秣馬束兵，旁南山入賊地，相易險，度營陣便處. 將還，會高麗兵斷其路，更走間道，謁帝如期. 帝曰：「賁、育之勇何以過！」賜金五十斤，絹千匹.
乃詔與李勣為前鋒，濟遼，拔蓋牟城. 會賊救至，道宗與總管張君乂領騎裁四千，虜十倍，皆欲浚溝保險須帝至，道宗曰：「賊遽來，其兵必疲，我一鼓摧之，固矣. 昔耿弇不以賊遺君父，吾為前軍，當清道迎乘輿，尚何待？」勣善之. 選壯騎數十，突進賊營，左右出入，勣合擊，大破之. 帝至，咨美，賜奴婢四十口. 乃築拒闉，攻安市城，闉毀傅城，道宗失部分，反為賊據. 帝斬其果毅傅伏愛，道宗跣行請罪，帝曰：「漢武帝殺王恢，不如秦穆公赦孟明. 」遂置不問. 在陣傷足，帝親加砭治，賜禦膳. 還，以疾辭劇就閑，改太常卿.
高宗永徽初，房遺愛以反誅，長孫無忌、褚遂良與道宗有宿怨，誣與遺愛善，流象州，道病薨，年五十四. 無忌等得罪，詔復爵邑. 道宗晚好學，接士大夫，不倨於貴. 唐初宗室，唯道宗、孝恭為最賢.
分類:唐列傳
緊集
緊集者，緊閉之所也.
定義
緊集者，咸開覆蓋皆有有限子覆蓋也.
觀度量空間，緊集者，同乎咸序列必有收斂之子序列也.
秋窪芝
AKS，扶桑企業，屬秋葉原卌八社. 利於唐吉訶德秋葉原店八樓.
鏈
分類:平成企業 分類:秋葉原卌八家族 分類:東京都企業
張翰
張翰，字季鷹，吳郡吳人也. 父儼，吳大鴻臚. 翰有清才，善屬文，而縱任不拘，時人號為「江東步兵」. 會稽賀循赴命入洛，經吳閶門，於船中彈琴. 翰初不相識，乃就循言譚，便大相欽悅. 問循，知其入洛，翰曰：「吾亦有事北京. 」便同載即去，而不告家人. 冏辟為大司馬東曹掾. 冏時執權，翰謂同郡顧榮曰：「天下紛紛，禍難未已. 夫有四海之名者，求退良難. 吾本山林間人，無望於時. 子善以明防前，以智慮後. 」榮執其手，愴然曰：「吾亦與子採南山蕨，飲三江水耳. 」翰因見秋風起，乃思吳中菰菜、蓴羹、鱸魚膾，曰：「人生貴得適志，何能羈宦數千里以要名爵乎！」遂命駕而歸. 著《首丘賦》，文多不載. 俄而冏敗，人皆謂之見機. 然府以其輒去，除吏名. 翰任心自適，不求當世. 或謂之曰：「卿乃可縱適一時，獨不為身後名邪？」答曰：「使我有身後名，不如即時一杯酒. 」時人貴其曠達. 性至孝，遭母憂，哀毀過禮. 年五十七卒. 其文筆數十篇行於世.
開集
開集者，拓撲之屬也. 拓撲者，位相之本也. （詳見拓撲空間一文，本文聊論度量空間之開集而已. ）
度量空間之開集者，開球之並也. 開球者，無邊之球也，故開集為無邊之集.
定義
或曰：開集（A）者，取任一點，必有以此點為心之開球，含于本集之內（「」）
開集之補集，曰閉集.
房玄齡
唐梁文昭公房喬，字玄齡，齊州臨淄人也，周大成元年生. 幼警敏，貫綜墳籍，善屬文，書兼草隸，《書斷》稱曰︰「房僕射玄齡行草風流秀穎. 」
舉進士. 授羽騎尉，校讎祕書省. 補隰城尉. 漢王諒反，坐累，徙上郡. 顧中原方亂，慨然有憂天下志. 會父疾，綿十旬，不解衣；及喪，勺飲不入口五日.
李世民以燉煌公徇渭北，杖策上謁軍門，署渭北道行軍記室參軍. 公為秦王，即授府記室，封臨淄侯. 累進陝東道大行臺考功郎中、文學館學士. 王為皇太子，擢右庶子. 太子即位，為中書令. 進爵邢國公. 進尚書左僕射，監修國史，更封魏. 會詔大臣世襲，授宋州刺史，徙國梁，而群臣讓世襲事，故罷刺史，遂為梁國公. 未幾，加太子少師.
玄齡居宰相積十五年，女為王妃，男尚主，自以權寵隆極，累表辭位，詔不聽. 頃之，進司空. 晉王為皇太子，改太子太傅，知門下省事. 會伐遼，留守京師. 凡糧械飛輸，軍伍行留，悉裁總之. 貞觀二十二年薨，年七十，諡曰文昭.
玄齡當國，夙夜勤強，任公竭節，不欲一物失所. 無媢忌，聞人善，若己有之. 明達吏治，而務為寬平. 不以己長望人，取人不求備，雖卑賤皆得盡所能.
德里卌八
DEL48，印度德里樂社，立於薩卡曆一九四〇年. 其名出德里. 日本團體海外立者一也.
鏈
分類:秋葉原卌八家族 分類:德里 分類:印度音樂
耶穌行何事？
耶穌行何事？，，屬靈運動也.
分類:基督教
莫扎特
莫扎特，亦作莫札特、莫差特，神聖羅馬帝國薩爾斯堡人也，公元一七五六年一月廿七日生. 父雷歐波得為作曲名家. 母安娜，先夭三子，一七五一年生其姊娜內兒，又折兩子於其姊與其生間. 行七.
三歲學詠春，辨音，強記，五歲問父授大鍵琴，後亦學及小提琴、管風琴及樂曲創作，更驚人，知閱讀、書寫、計算，甚能視讀樂譜、巧弄拍律. 六歲已譜小步舞曲者三及快板一.
一七六七年，年十一，著歌劇《阿波羅與希亞欽杜斯》，由薩爾斯堡大學附屬高級中學學生演之. 奧地利返，乃來往於維也納. 一七六八年夏著二歌劇：《牧羊人與牧羊女》、《善意之謊言》，年方十二. 明年大主教拔為樂團首席.
父欲使通於鄰國義大利，乃假，留職止薪. 一七六九年至一七七三年間，莫氏時赴他鄉研劇，後著《彭都王史特里達特》、《阿斯卡尼歐在阿爾巴》、《盧齊奧西拉》三歌劇. 識馬蒂尼於義大利. 波隆納愛樂學院史鮮未冠者，而莫氏次焉. 教宗克勉十四世封以金馬剌騎士.
一七七一年十二月十六日大主教施拉頓巴赫逝，親王柯羅雷多繼其司而為莫氏之新主也.
莫氏居故里，不得運，其遊學不怡於新主柯羅雷多，命所作皆範教儀. 十七歲，弗甘約馴，後三年，相交惡焉. 間識海頓於維也納，交書信，相知惜.
海頓謂莫氏父曰：「予當上帝誠言，汝子為我或望知，作曲第一之英者，其瑰意超品并譜識最高者矣. 」
莫氏曰：「惟海頓，歡而入吾心之秘耳. 」
梅勒西奥·格林者，嘗從事於莫氏七歲巡迴之演，因求其援，不獲. 無任，法國難尋價其作者. 母時病篤，七月三日逝. 後莫氏返薩爾斯堡，父已說親王大主教復起之. 歸經慕尼黑－阿羅依其亞所居，然別戀矣，沮返薩爾斯堡，復其職於一七七九年一月廿九日.
一七八〇年十一月，應慕尼黑來求，作歌劇「依多美尼歐，克里特之王」，首演於一七八一年一月廿九日，人大善之. 莫氏既居薩爾斯堡，委職於故主，常受「痴障」之輕. 後被逐，獨立，居維也納，並受偉伯爾女士之濟也.
莫氏既不羈父主，作曲自由. 一七八二年，神聖羅馬帝國皇帝約瑟夫二世命作歌劇. 即後之《後宮誘逃》也. 維也納作曲家兼公眾音樂會指揮格魯克深感其劇，讚譽有加.
康絲坦茲，阿羅伊齊亞妹也，莫氏未待父書，即意婚焉. 一七八二年八月四日，禮行於聖艾蒂安教堂. 少時得見巴赫與韓德爾之作，因巴赫而深好對位法，見諸c小調大彌撒與類作. 同年，始譜六《弦樂四重奏》獻海頓，畢於一七八五年.
一七八四年，入共濟會，旋成首長. 於一七八五年四月. 其創予共濟會人多, 如共濟會葬儀樂之屬矣.
一七八六年，識維也納劇場御詩人達彭特，其嘗說帝准其編博馬舍「費加洛婚禮」之劇為歌劇. 後帝以該劇顛覆，禁演. 莫氏為彭特之詞譜律，一七八六年五月一日《費加洛婚禮》首演於維也納. 雖其劇大成，權貴不悅而速撤其報也. 後莫氏之布拉格，於是亦博得滿堂采. 乃賦D大調第三十八號交響曲致意於斯城也.
後布拉格劇院指揮請為來季作新劇. 莫氏使彭特書之詞. 一七八七年五月廿八日，父喪，悲不自勝. 亦深擊其作. 十月廿八日，《唐喬望尼》始演於布拉格，大受迎，維也納演之，不若.
後莫氏身孱，資帛偶豐，終陷拮据. 時多作奏鳴曲、協奏曲、交響曲、歌劇. 一七九〇年約瑟夫二世皇帝崩，其繼利奧波德二世既不善莫氏，亦惡共濟會也，時其友海頓往倫敦，莫氏志意更消沉矣.
一七九一年共濟會人維也納當維多劇院導演席卡內德託作歌劇. 書冊陳之，莫氏始為譜《魔笛》. 七月，一客求安魂曲，并使匿名. 今知此客瓦爾塞根伯爵也，或欲其友揣作者名，或欲逕據其著而為也. 因其貧疾，雖衰，更積勞，八月初，得為利奧波德二世加冕作歌劇《狄托之仁慈》，限三週成之. 九月下旬《魔笛》成，九月卅日首演，莫氏親臨指揮，甚獲佳評. 其抑鬱貧疾未嘗加其作焉.
傳聞莫氏自見死兆於《安魂曲》，福曼電影《阿瑪迪斯》用此說，蓋幻設之事矣.
人遵利奧波德二世皇帝所頒之法，遺葬莫氏體於維也納郊之聖馬克思墓園，入莫氏家族與友所共靈穴. 殊異俗傳所謂草葬公墓者. 蓋斯位已先購，室容十屍. 同年十二月十四日追思於布拉格，赴者上萬. 席卡內德則籌一「安魂曲」首演於維也納.
一夜風雨，而莫氏歿焉. 頃有流言傳曰：「其未亡，一黑衣人嘗訪，付作《安魂曲》. 黑衣人當義大利作曲者薩列里. 」德國作家弗倫伯格作小說《莫氏故事》、俄國詩人普希金詩劇《莫氏與薩列里》皆標此說. 廿世紀，英國劇作家彼德謝弗甚之，其舞臺名劇《上帝寵兒》，直述莫氏乃天性放縱，奢侈揮霍，滿地亂爬之頑童天才，更寫薩列里何漸恨莫氏深，乃至扮「黑衣人」毒之做驚心之狀. 後美國導演福爾曼翻拍此劇為電影，奪一九八四年奥斯卡金像獎最佳影片.
史家曰︰「薩列里年長莫莫氏時已為名宿樂師，米蘭斯卡拉歌劇院今聞名，向當其揭幕，歌劇所演即其作也. 無由而害莫氏矣. 謠訛所出，或以義大利、奧地利作曲家相傾也. 」
有史確考：
莫氏嘗創歌劇廿數、交響曲四十二、宗教音樂二十，室內樂、協奏曲、鋼琴獨奏作品無數. 而安魂曲者，未竟之作也.
共形場論
共形場論、或曰保角場論 (conformal field theory, CFT) 者，量子場論一支，研究共形對稱之量子場組成之結構 (數學上或相通於處臨界點之統計力學模型). 一此結構亦俗稱「一共形場論」. 此論中最為人知者乃二維共形場論，因其有一巨大、對應於各全純函數之無限維局部共形變換羣.
共形場論有用於 弦論、統計力學、凝態物理.
尺度不變與共形不變
尺度變換 乃共形變換之子集. 尺度變換下不變、但共形變換下變之量子場論例子罕見. 而且在某些條件下，尺度不變涵蘊共形不變. 故量子場論研究員常混用尺度不變與共形不變二詞.
二維共形場論
二維共形場論有一無限維之局部共形變換羣. 例如，考慮黎曼球面上之共形場論：雖其變換羣由各Moebius 變換組成、同構於PSL(2,C)，但其無窮小共形變換則構成無限維之 Witt 代數. 注意：大多共形場論量子化後會出現 共形反常 （又稱 Weyl 反常）. 此現象引進一非零之中心荷，因而 Witt 代數須擴展成 維拉所羅代數.
一手徵場 乃一全純場W(z)，其於維拉所羅代數作用下之變換為
反手徵場之定義亦類同. 吾人稱 Δ 為手徵場W之「共形權」.
Zamolodchikov 嘗證：存在一函數 C，於重整羣流作用下單調下降 ，且等於一二維共形場論之中心荷. 此定理人稱 「Zamolodchikov C-定理」. 是故，二維重整羣流不可逆也.
海青河
海青河，本名寒仲河，蓋滿洲語所轉，義小鍋 ，蓋嘗有人獵於此，炊於濱. 而寒仲又官話音轉海青，一九八六年官報一以海青爲正.
水有二出，一出東南岔，次出生菜頂子，二流合在海青村北，注拉法河於公安村. 此河|水在滿洲吉省蛟河市，流域皆拉法街道所轄.
海青村名出此水. 漢民有一笑談：宋家屯南之丘，昔有石人一尊，名謂海青，又有邪魔，呼曰海洪. 及夜，石人化生，降魔伏妖，海洪遂退. 民感其德，以石人名爲地名.
姚崇
姚崇，字元之，唐陝州硤石人，高宗永徽元年生，始名元崇，以與突厥叱利同名，武后時以字行；至開元世，避帝號，更名為崇.
少倜儻，尚氣節，長乃好學. 仕為為孝敬挽郎，舉下筆成章，授濮州司倉參軍，五遷夏官郎中. 契丹擾河北，兵檄叢進，崇奏決若流，武后賢之，即拜侍郎. 聖曆三年，進同鳳閣鸞臺平章事. 遷鳳閣侍郎，張易之譖於后，降司僕卿，猶同鳳閣鸞台三品，出為靈武道大總管.
神龍元年，張柬之等預謀誅張易之二兄弟，崇適自屯所還，以功封梁縣侯. 俄為亳州刺史. 歷宋、常、越、許四州.
睿宗立，拜兵部尚書同同中書門下三品，進中書令. 貶申州刺史. 移徐、潞|潞二州，遷揚州長史. 徙同州刺史.
先天二年，玄宗講武新豐. 密召崇，崇至，帝曰︰「卿宜遂相朕. 」崇知帝大度，銳於治，乃先設事以堅帝意. 翌日，拜兵部尚書、同中書門下三品. 封梁國公. 遷紫微令.
開元四年，山東大蝗，崇出御史捕. 蝗害訖息. 於是，帝方躬萬幾，朝夕詢逮，它宰相畏帝威決，皆謙憚，惟獨崇佐裁決，故得專任.
八年，罷知政事，除太子少保，以疾不拜.
開元九年卒，年七十二，贈揚州大都督，諡曰文獻.
子
三子︰彝、异、奕，皆至卿、刺史.
劉玉娘
劉氏，小字玉娘，魏州成安人也. 唐莊宗正室曰衞國夫人韓氏，其次燕國夫人伊氏，其次后也，初封魏國夫人.
后父劉叟，黃鬚，善醫卜，自號劉山人. 后生五六歲，晉王攻魏，掠成安，裨將袁建豐得后，納之晉宮，貞簡太后教以吹笙歌舞. 既筓，甚有色，莊宗見而悅之. 莊宗已為晉王，太后幸其宮，置酒為壽，自起歌舞，太后歡甚，命劉氏吹笙佐酒，酒罷去，留劉氏以賜莊宗. 先時，莊宗攻梁軍於夾城，得符道昭妻侯氏，寵專諸宮，宮中謂之「夾寨夫人」. 莊宗出兵四方，常以侯氏從軍. 其後，劉氏生子繼岌，莊宗以為類己，愛之，由是劉氏寵益專，自下魏博、戰河上十餘年，獨以劉氏從. 劉氏多智，善迎意承旨，其佗嬪御莫得進見.
其父聞劉氏已貴，詣魏宮上謁. 莊宗召袁建豐問之，建豐曰：「臣始得劉氏於成安北塢，時有黃鬚丈人護之. 」及出劉叟示建豐，建豐曰：「是也. 」然劉氏方與諸夫人爭寵，以門望相高，因大怒曰：「妾去鄉時，略可記憶，妾父不幸死於亂兵，妾時環尸慟哭而去. 此田舍翁安得至此！」因命笞劉叟于宮門.
莊宗已即皇帝位，欲立劉氏為皇后，而韓夫人正室也，伊夫人位次在劉氏上，以故難其事而未發. 宰相豆盧革、樞密使郭崇韜希旨，上章言劉氏當立，莊宗大悅. 同光二年癸未，皇帝御文明殿，遣使冊劉氏為皇后. 皇后受冊，乘翟車，鹵簿、鼓吹，見於太廟. 韓夫人等皆不平之，乃封韓氏為淑妃，伊氏為德妃.
莊宗自滅梁，志意騎怠，中官、伶人亂政，后特用事於中. 自以出於賤微，踰次得立，以為佛力. 又好聚斂，分遣人為商賈，至於市肆之間，薪芻果茹，皆稱中宮所賣. 四方貢獻，必分為二，一以上天子，一以入中宮，宮中貨賄山積. 惟寫佛書，饋賂僧尼，而莊宗由此亦佞佛.
有胡僧自于闐來，莊宗率皇后及諸子迎拜之. 僧遊五臺山，遣中使供頓，所至傾動城邑. 又有僧誠惠，自言能降龍. 嘗過鎮州，王鎔不為之禮，誠惠怒曰：「吾有毒龍五百，當遣一龍揭片石，常山之人，皆魚鱉也. 」會明年滹沱河大水，壞鎮州關城，人皆以為神. 莊宗及后率諸子、諸妃拜之，誠惠端坐不起，由是士無貴賤皆拜之，獨郭崇韜不拜也.
是時，皇太后及皇后交通藩鎮，太后稱「誥令」，皇后稱「教命」，兩宮使者旁午於道. 許州節度使溫韜以后佞佛，因請以私第為佛寺，為后薦福. 莊宗數幸郭崇韜、元行欽等私第，常與后俱. 其後，幸張全義第，酒酣，命后拜全義為養父. 全義日遣姬妾出入中宮，問遺不絕.
莊宗有愛姬，甚有色而生子，后心患之. 莊宗燕居宮中，元行欽侍側，莊宗問曰：「爾新喪婦，其復娶乎？吾助爾聘. 」后指愛姬請曰：「帝憐行欽，何不賜之？」莊宗不得已，陽諾之. 后趣行欽拜謝，行欽再拜，起顧愛姬，肩輿已出宮矣. 莊宗不樂，稱疾不食者累日.
同光三年秋大水，兩河之民，流徙道路，京師賦調不充，六軍之士，往往殍踣，乃預借明年夏、秋租稅，百姓愁苦，號泣于路，莊宗方與后荒于畋遊. 十二月己卯臘，畋于白沙，后率皇子、後宮畢從，歷伊闕，宿龕澗，癸未乃還. 是時大雪，軍士寒凍，金鎗衞兵萬騎，所至責民供給，壞什器，徹廬舍而焚之，縣吏畏懼，亡竄山谷.
明年三月，客星犯天庫，有星流于天棓. 占星者言：「御前當有急兵，宜散積聚以禳之. 」宰相請出庫物以給軍，莊宗許之，后不肯，曰：「吾夫婦得天下，雖因武功，蓋亦有天命. 命既在天，人如我何！」宰相論于延英，后於屏間耳屬之，因取粧奩及皇幼子滿喜置帝前曰：「諸侯所貢，給賜已盡，宮中所有惟此耳，請鬻以給軍！」宰相惶恐而退. 及趙在禮作亂，出兵討魏，始出物以賚軍，軍士負而詬曰：「吾妻子已餓死，得此何為！」
莊宗東幸汴州，從駕兵二萬五千，及至萬勝，不得進而還，軍士離散，所亡太半. 至罌子谷，道路隘狹，莊宗見從官執兵仗者，皆以好言勞之曰：「適報魏王平蜀，得蜀金銀五十萬，當悉給爾等. 」對曰：「陛下與之太晚，得者亦不感恩. 」莊宗泣下，因顧內庫使張容哥索袍帶以賜之，容哥對曰：「盡矣. 」軍士叱容哥曰：「致吾君至此，皆由爾輩！」因抽刀逐之，左右救之而免. 容哥曰：「皇后惜物，不以給軍，而歸罪於我. 事若不測，吾身萬段矣！」乃投水而死.
郭從謙反，莊宗中流矢，傷甚，臥絳霄殿廊下，渴欲得飲，后令宦官進飧酪，不自省視. 莊宗崩，后與李存渥等焚嘉慶殿，擁百騎出師子門. 后於馬上以囊盛金器寶帶，欲於太原造寺為尼. 在道與存渥姦，及至太原，乃削髮為尼. 明宗入立，遣人賜后死. 後晉天福五年，追謚曰神閔敬皇后.
分類:五代列傳
中央區 (東京都)
中央區，日本東京都二十三特別區一也. 地處東京都中央，故得名焉. 北抵臺東區，西接千代田區，西南鄰港區，南濱東京灣，東通江東區，東北臨墨田區.
幅十點零九四平方公里，居都區次小，僅大於臺東區. 住民十餘萬人，而賈流物通、人煙輻輳，晝時人於區內可達六十萬.
區內貨殖昌盛、交通通達，日本橋、八重洲、築地、月島、銀座皆在此. 東日本旅客鐵道、東京地下鐵、都營地下鐵、首都高速道路、東京高速道路皆過此區.
中央區，隅田川、神田川、日本橋川所經；前二戰，溝渠密布、水運繁盛，惟戰後運河、河川，多遭堙塞.
沿革
昭和廿二年，日本橋區、京橋區合，而爲中央區.
他山
分類:東京都區劃
恆春丙戌地震
舊曆丙戌年十一月初七戌時五刻，臺灣屏東恆春南海域地震. 芮氏規模七點二. 死者二，傷者眾，餘震數次. 廈門、澳門、香港等地有震感. 海底電纜數條斷，亞細亞洲多國通訊受損，多有不能登錄歐美網絡者. 十日後，猶未修復.
據
分類:民國臺灣紀事
歐幾里得
歐幾里得，古希臘人也，公元前三二五年生. 蓋經典幾何之祖，集古希臘數學之大成者.
著作頗豐，惜太半佚矣，尚有《已知數》、《割圖》、《光學》等傳世.
公元前二六五年卒.
首都圈新都市鐵道筑波駃軌
首都圈新都市鐵道筑波駃軌，日本鐵道也. 往返東京都千代田區秋葉原車驛至茨城縣筑波市筑波車驛. 平成十七年始行.
車驛
分類:日本鐵路
天下無欻
《天下無欻》，日本輕小說，赤城大空作.
單于
單于，乃匈奴之首之美稱. 單于始於冒頓單于之父頭曼單于，自此而繼，乃至匈奴亡止.
特色
單于之傳乃父傳子，兄傳弟. 兄長死，弟繼，擁兄之財、家眷.
頭曼單于
欒提頭曼匈奴單于之首，以欒提為氏，秦始皇死，頭曼率眾南下，於頭曼城建匈奴政權之首. 後，其子冒頓殺頭曼，自立單于也.
史學家曰，「頭曼」一名乃蒙古語 tümen「一萬」，本非人名乃軍銜矣. 此觀有議曰，古漢語蒙古語此字之音並不符.
冒頓單于
冒頓取單于之位，一統蒙古草原，建匈奴帝國. 為秦之大脅. 匈奴之域闊，乃當世至遼之國之一. 域東至遼河，域西至達蔥嶺，南至秦長城，北抵貝加爾湖.
漢高帝七年，圍漢高祖劉邦於白登山，後邦突圍而逃，以制和親之策. 邦死，漢惠帝、呂后執政，冒頓書非禮之信至呂后，求之再婚，呂后拒絕，繼而行和親之策也. 漢文帝前元三年，冒頓派右賢王擾漢之邊. 冒頓乃匈奴之首帥，攬內外之權.
老上單于
老上乃單于，冒頓之子. 其曾攻月氏，殺月氏王，佔全河西.
軍臣單于
軍臣乃老上之子. 其弟伊稚斜單于篡位，殺軍臣也.
伊稚斜單于
伊稚斜乃匈奴單于，軍臣之弟. 軍臣死，殺軍臣之子取其位. 後降於漢，封侯.
烏維單于
伊稚斜生三子乃烏維、呴犁湖、且鞮侯. 烏維乃伊稚斜之子，漢元鼎三年立，立十年而逝.
兒單于
烏師廬兒單于又名兒單于，本名為烏師廬，乃烏維之子. 因為單于時小，故名為「兒單于」.
呴犁湖單于
呴犁湖乃匈奴單于，繼兒單于而任單于，卒於任期.
且鞮侯單于
且鞮侯乃匈奴單于，繼呴犁湖而任單于，卒於任期.
狐鹿姑單于
狐鹿姑乃匈奴單于，繼且鞮侯而任單于，卒於任期.
虛閭權渠單于
虛閭權渠乃匈奴單于，繼狐鹿姑而任單于，卒於任期.
握衍朐提單于
握衍朐提乃匈奴單于，繼虛閭權渠而任單于，族內亂也，自殺而死矣.
呼韓邪單于
呼韓邪乃匈奴單于，繼握衍朐鞮而任單于，卒於任期. 即位，匈奴多人自立單于，匈奴分之南北，有屠耆單于、呼揭單于、車犁單于、烏籍單于、閏振單于、郅支骨都侯單于、伊利目單于.
另請君見王昭君一文.
屠耆單于
屠耆提乃匈奴單于. 其自立匈奴單于，後自殺身亡.
呼揭單于
呼揭乃匈奴單于. 其自立匈奴單于，與烏藉相應，為呼韓邪單于所攻打，自廢單于之號.
東犁單于
東犁乃匈奴單于. 其自立匈奴單于，翌年降於呼韓邪.
烏籍單于
烏籍乃匈奴單于. 其自立匈奴單于，與呼揭相應，因為呼韓邪所攻，自廢單于之號. 漢李陵擁立其為單于，後為呼韓邪所殺.
閏振單于
閏振乃匈奴單于，其自立匈奴單于，繼烏籍後而任單于.
郅支骨都侯單于
郅支骨都侯乃匈奴單于，其自立匈奴單于，繼閏振後而任單于.
伊利目單于
伊利目乃匈奴單于，其自立匈奴單于，繼郅支骨都侯後而任單于.
復珠累若提單于
復株累若鞮乃匈奴單于，繼呼韓邪後而任單于.
搜諧若鞮單于
搜諧若鞮乃匈奴單于，繼復珠累若提後而任單于.
烏珠留若鞮單于
烏珠留若鞮乃匈奴單于，車牙若鞮後而任單于.
烏累若鞮單于
烏累若鞮乃匈奴單于，烏珠留若鞮後而任單于.
呼都而屍道皋若鞮單于
呼都而屍道皋若鞮乃匈奴單于，烏累若鞮後而任單于.
烏達鞮侯單于
烏達鞮侯乃匈奴單于，呼都而屍道皋若鞮後而任單于.
精緻拱門
精緻拱門者，在美國猶他州石拱國立公園，犖犖名世. 其形非成於一時，歷風雨侵蝕，凡千百年方得. 其岩曰「恩卓他」，屬砂岩. 諸拱之中，無出其右，故問津者眾. 蓋自渥爾夫農莊始，緣小徑行，忽逢曲處，便得其所.
四川省
四川，簡稱川、蜀，于中國西南，治成都. 物阜民豐，沃野千里，因號天府之國. 宋真宗時，川陝分四路，曰益州路、梓州路、利州路、夔州路，合曰川陝四路，簡稱四川路，遂有今名.
政區
四川省治成都，轄地級市凡十八、自治州三，茲列如下.
又，四川曾爲川西、川東、川南、川北，亦存川邊（卽西康）、下川東、川西北、川西南. 丁丑年六月十八日，原重慶市、萬縣市、涪陵市及黔江地區四地劃出，爲重慶直轄市.
它典
分類:中華人民共和國諸省
周亞夫
周亞夫，絳侯勃之子也. 亞夫爲河内守時，許負相之：「君後三歳而侯. 侯八歳，爲將相，持國秉，貴重矣，於人臣無二. 後九年而餓死. 」亞夫笑曰：「臣之兄以代父侯矣，有如卒，子當代，我何説侯乎？然既已貴如負言，又何説餓死？指視我. 」負指其口曰：「從理入口，此餓死法也. 」居三歳，兄絳侯勝之有罪，漢文帝擇勃子賢者，皆推亞夫，乃封爲條侯.
文帝後六年，匈奴大入邊. 以宗正劉禮爲將軍軍霸上，祝茲侯徐厲爲將軍軍棘門，以河内守亞夫爲將軍軍細柳，以備胡. 上自勞軍，至霸上及棘門軍，直馳入，將以下騎出入送迎. 已而之細柳軍，軍士吏被甲，鋭兵刃，彀弓弩，持滿. 天子先驅至，不得入. 先驅曰：「天子且至！」軍門都尉曰：「軍中聞將軍之令，不聞天子之詔. 」有頃，上至，又不得入. 於是上使使持節詔將軍曰：「吾欲勞軍. 」亞夫乃傳言開壁門. 壁門士請車騎曰：「將軍約，軍中不得驅馳. 」於是天子乃按轡徐行. 至中營，將軍亞夫揖，曰：「介冑之士不拜，請以軍禮見. 」天子爲動，改容式車. 使人稱謝：「皇帝敬勞將軍. 」成禮而去. 既出軍門，群臣皆驚. 文帝曰：「嗟乎，此眞將軍矣！鄕者霸上、棘門如兒戲耳，其將固可襲而虜也. 至於亞夫，可得而犯邪！」稱善者久之. 月餘，三軍皆罷. 乃拜亞夫爲中尉.
文帝且崩時，戒太子曰：「即有緩急，周亞夫眞可任將兵. 」文帝崩，亞夫爲車騎將軍. 景帝三年，呉楚反. 亞夫以中尉爲太尉，東撃呉楚. 因自請上曰：「楚兵剽輕，難與爭鋒. 願以梁委之，絶其食道，乃可制也. 」上許之.
異世魔法滯哉！
《異世魔法落後！》，日本輕小說，樋辻臥命作.
周亞夫
亞夫既發，至霸上，趙渉遮説亞夫曰：「將軍東誅呉楚，勝則宗廟安，不勝則天下危，能用臣之言乎？」亞夫下車，禮而問之. 渉曰：「呉王素富，懷輯死士久矣. 此知將軍且行，必置間人於殽黽阨骥之間. 且兵事上神密，將軍何不從此右去，走藍田，出武關，抵雒陽，間不過差一二日，直入武庫，撃鳴鼓. 諸侯聞之，以爲將軍從天而下也. 」太尉如其計. 至雒陽，使吏搜殽黽間，果得呉伏兵. 乃請渉爲護軍.
異世魔法滯哉！
分類:平成輕小說
周亞夫
亞夫至，會兵滎陽. 呉方攻梁，梁急，請救. 亞夫引兵東北走昌邑，深壁而守. 梁王使使請亞夫，亞夫守便宜，不往. 梁上書言景帝，景帝詔使救梁. 亞夫不奉詔，堅壁不出，而使輕騎兵弓髙侯等絶呉楚兵後食道. 呉楚兵乏糧，飢，欲退，數挑戰，終不出. 夜，軍中驚，内相攻撃擾亂，至於帳下. 亞夫堅臥不起. 頃之，復定. 呉奔壁東南陬，亞夫使備西北. 已而其精兵果奔西北，不得入. 呉楚既餓，乃引而去. 亞夫出精兵追撃，大破呉王濞. 呉王濞棄其軍，與壯士數千人亡走，保於江南丹徒. 漢兵因乘勝，遂盡虜之，降其縣，購呉王千金. 月餘，越人斬呉王頭以告. 凡相守攻三月，而呉楚破平. 於是諸將乃以太尉計謀爲是. 由此梁王與亞夫有隙.
歸，復置太尉官. 五歳，遷爲丞相，景帝甚重之. 上廢栗太子，亞夫固爭之，不待. 上由此疎之. 而梁王毎朝，常與太后言亞夫之短.
竇太后曰：「皇后兄王信可侯也. 」上讓曰：「始南皮及章武先帝不侯，及臣即位，乃侯之，信未得封也. 」竇太后曰：「人生各以時行耳. 竇長君在時，竟不得封侯，死後，乃其子彭祖顧得侯. 吾甚恨之. 帝趣侯信也！」上曰：「請得與丞相計之. 」亞夫曰：「髙帝約『非劉氏不得王，非有功不得侯. 不如約，天下共撃之』. 今信雖皇后兄，無功，侯之，非約也. 」上默然而沮.
其後匈奴王徐盧等五人降漢，上欲侯之以勸後. 亞夫曰：「彼背其主降陛下，陛下侯之，即何以責人臣不守節者乎？」上曰：「丞相議不可用. 」乃悉封徐盧等爲列侯. 亞夫因謝病免相. 頃之，上居禁中，召亞夫賜食. 獨置大胾，無切肉，又不置箸. 亞夫心不平，顧謂尚席取箸. 上視而笑曰：「此非不足君所乎？」亞夫免冠謝上. 上曰：「起. 」亞夫因趨出. 上目送之，曰：「此鞅鞅，非少主臣也！」
居無何，亞夫子爲父買工官尚方甲楯五百被可以葬者. 取庸苦之，不與錢. 庸知其盜買縣官器，怨而上變告子，事連汙亞夫. 書既聞，上下吏. 吏簿責亞夫，亞夫不對. 上罵之曰：「吾不用也. 」召詣廷尉. 廷尉責問曰：「君侯欲反何？」亞夫曰：「臣所買器，乃葬器也，何謂反乎？」吏曰：「君縱不欲反地上，即欲反地下耳. 」吏侵之益急. 初，吏捕亞夫，亞夫欲自殺，其夫人止之，以故不得死，遂入廷尉，因不食五日，歐血而死. 國絶.
分類:漢列傳
王欽若
王欽若，字定國，臨江軍新喻人. 父仲華，侍祖鬱官鄂州. 會. 江水暴至，徙家黃鶴樓，漢陽人望見樓上若有光景，是夕，欽若生. 欽若早孤，鬱愛之. 宋太宗伐太原時，欽若才十八，作《平晉賦論》獻行在. 鬱為濠州判官，將死，告家人曰：「吾曆官逾五十年，慎於用刑，活人多矣，後必有興者，其在吾孫乎！」
欽若擢進士甲科，為亳州防禦推官，遷秘書省秘書郎，監廬州稅. 改太常丞、判三司理欠憑由司. 時毋賓古為度支判官，嘗言曰：「天下逋負，自五代迄今，理督未已，民病幾不能勝矣. 仆將啟蠲之. 」欽若一夕命吏勾校成數，翌日上之. 真宗大驚曰：「先帝顧不知邪？」欽若徐曰：「先帝固知之，殆留與陛下收人心爾. 」即日放逋負一千餘萬，釋係囚三千餘人. 帝益器重欽若，召試學士院，拜右正言、知制誥，召為翰林學士. 蜀寇王均始平，為西川安撫使. 所至問繫囚，自死罪以下第降之，凡列便宜，多所施行. 還，授左諫議大夫、參知政事，以郊祀恩，加給事中.
河陰民常德方訟臨津縣尉任懿賂欽若得中第，事下御史臺劾治. 初，欽若咸平中嘗知貢舉，懿舉諸科，寓僧仁雅舍. 仁雅識僧惠秦者與欽若厚，懿與惠秦約，以銀三百五十兩賂欽若，書其數於紙，令惠秦持去. 會欽若已入院，屬欽若客納所書於欽若妻李氏，惠秦減所書銀百兩，欲自取之. 李氏令奴祁睿書懿名於臂，並以所約銀告欽若. 懿再入試第五場，睿復持湯飲至貢院，欽若密令奴索取銀，懿未即與而登科去. 仁雅馳書河陰，始歸之. 德方得其書，以告御史中丞趙昌言，昌言以聞. 既捕祁睿等，亦請逮欽若屬吏.
祁睿本亳小吏，雖從欽若久，而名猶隸亳州. 欽若乃言：「向未有祁睿，惠秦亦不及門. 」帝方顧欽若厚，命邢昺、閻承翰等於太常寺別鞫之. 懿更雲妻兄張駕識知舉官洪湛，嘗俱造湛門. 始但以銀屬二僧，不知達主司為誰. 昺等遂誣湛受懿銀，湛適使陝西還，而獄已具. 時駕且死，睿又悉遁去，欽若因得固執祁睿休役後始傭於家，它奴使多新募，不識惠秦，故皆無證驗. 湛坐削藉、流儋州，而欽若遂免. 方湛代王旦入知貢舉，懿已試第三場，及官收湛贓，家無有也，乃以湛假梁顥白金器輸官，湛遂死貶所. 人知其冤，而欽若恃勢，人莫敢言者.
景德初，契丹入寇，帝將幸澶淵. 欽若自請北行，以工部侍郎、參知政事判天雄軍、提舉河北轉運司，真宗親宴以遣之. 素與寇準不協，及還，累表願解政事，罷為刑部侍郎、資政殿學士. 尋判尚書都省，修《冊府元龜》，或褒讚所及，欽若自名表首以謝，即繆誤有所譴問，戒書吏但云楊億以下，其所為多此類也. 歲中，改兵部，升大學士、知通進銀台司兼門下封駁事. 初，欽若罷，為置資政殿學士以寵之，準定其班在翰林學士下. 欽若訴於帝，復加「大」字，班承旨上. 以尚書左丞知樞密院事，修國史.
大中祥符初，為封禪經度制置使兼判兗州，為天書儀衛副使. 先是，真宗嘗夢神人言「賜天書於泰山」，即密諭欽若. 欽若因言，六月甲午，木工董祚於醴泉亭北見黃素曳草上，有字不能識，皇城吏王居正見其上有御名，以告. 欽若既得之，具威儀奉導至社首，跪授中使，馳奉以進. 真宗至含芳園奉迎，出所上《天書再降祥瑞圖》示百僚. 欽若又言至嶽下兩夢神人，願增建廟庭. 及至威雄將軍廟，其神像如夢中所見，因請構亭廟中. 封禪禮成，遷禮部尚書，命作《社首頌》，遷戶部尚書. 從祀汾陰，復為天書儀衛副使，遷吏部尚書. 明年，為樞密使、檢校太傅、同中書門下平章事. 初，學士晁迥草制，誤削去官，有詔仍帶吏部尚書. 聖祖降，加檢校太尉. 欽若居第在太廟後壖，自言出入訶導不自安，因易賜官第於安定坊. 七年，為同天書刻玉使.
馬知節同在樞密，素惡欽若，議論不相下. 會瀘州都巡檢王懷信等上平蠻功，欽若久不決，知節因面詆其短，爭於帝前. 及趣論賞，欽若遂擅除懷信等官，坐是，罷樞密使，奉朝請. 改刻玉副使、知通進銀台司. 復拜樞密使、同平章事. 上玉帝尊號，遷尚書右僕射、判禮儀院，為會靈觀使. 有龜蛇見拱聖營，因其地建詳源觀，命欽若總領之. 尋拜左僕射兼中書侍郎、同平章事. 明年，為景靈使，閱《道藏》，得趙氏神仙事跡四十人，繪於廊廡. 又明年，商州捕得道士譙文易，畜禁書，能以術使六丁六甲神，自言嘗出入欽若家，得欽若所遺詩. 帝以問欽若，謝不省，遂以太子太保出判杭州.
仁宗即位，改秘書監，起為太常卿、知濠州，以刑部尚書知江寧府. 仁宗嘗為飛白書，適欽若有奏至，因大書「王欽若」字. 是時，馮拯病，太后有再相欽若意，即取字緘置湯藥合，遣中人齎以賜，且口宣召之. 至國門而人未有知者. 既朝，復拜司空、門下侍郎、同平章事、玉清昭應宮使、昭文館大學士，監修國史.
帝初臨政，欽若謂平時百官敘進，皆有常法，為《遷敘圖》以獻. 《真宗實錄》成，進司徒，以郊祀恩，封冀國公. 知邵武軍吳植病，求外徙，因殿中丞餘諤以黃金遺欽若，未至，而植復遣牙吏至欽若第問之. 欽若執以送官，植、諤皆坐貶. 初，欽若安撫西川，植為新繁縣尉，嘗嘗薦舉之. 至是，亦當以失舉坐罪，詔勿問. 兼譯經使，始赴傳法院，感疾亟歸. 帝臨問，賜白金五千兩. 既卒，贈太師、中書令，諡文穆，錄親屬及所親信二十餘人. 宋以來宰相恤恩，未有欽若比者.
真宗封泰山、祀汾陰，而天下爭言符瑞，皆欽若與丁謂倡之. 嘗建議躬謁元德皇太后別廟，為莊穆皇后行期服. 議者以謂天子當絕傍期，欽若所言不合禮. 又請置先蠶並壽星祠，升天皇北極帝坐於郊壇第一龕，增執法、孫星位，別製王公以下車輅、鼓吹，以備拜官、婚葬. 所著書有《鹵簿記》、《彤管懿範》、《天書儀製》、《聖祖事跡》、《翊聖真君傳》、《五嶽廣聞記》、《列宿萬靈朝真圖》、《羅天大醮儀》. 欽若自以深達道教，多所建明，領校道書，凡增六百餘卷.
欽若狀貌短小，項有附疣，時人目為「癭相」. 然智數過人，每朝廷有所興造，委曲遷就，以中帝意. 又性傾巧，敢為矯誕. 馬知節嘗斥其奸狀，帝亦不之罪. 其後仁宗嘗謂輔臣曰：「欽若久在政府，觀其所為，真奸邪也. 」王曾對曰：「欽若與丁謂、林特、陳彭年、劉承珪，時謂之『五鬼』. 奸邪險偽，誠如聖諭. 」
分類:宋列傳
吾有五姊，定獨身矣
《吾有五姊，定獨身矣》，臺灣輕小說，啞鳴作.
分類:輕小說 分類:臺灣小說
臺海懸案
暨國共內戰，民國政府東遷，守臺澎、金門、馬祖、東沙，以為莒墨. 爰有四地何屬之懸案. 民國治此四地，置六市二省. 中國大陸則謂民國既滅，以臺爲其一省. 何屬之爭，百家所論也不一，錯綜複雜，難於爭辯. 至若臺灣之前途，大陸欲納以爲疆，獨臺者欲立國，餘者安於現狀. 兩岸爭議，互有所立，惟雙方屠門大嚼爾.
分類:民國臺灣紀事
開城驛
分類:朝鮮民主主義人民共和國紀事 分類:鐵道之驛
歡迎光臨日本蟄居會！
《歡迎光臨日本蟄居會！》，日本輕小說，瀧本龍彥作.
分類:平成輕小說 分類:平成動畫
巴拿馬
巴拿馬者，中美洲南端之國也. 約有口二百八十四萬. 巴拿馬運河貫其境，遂得地利耳.
宋璟
宋璟，唐邢州南和人，高宗龍朔三年生. 耿介有大節，舉進士中第. 調上黨尉，為監察御史，遷鳳閣舍人. 居官鯁正，武后高其才. 遷左臺御史中丞. 神龍初，為吏部侍郎.
睿宗立，以吏部尚書、同中書門下三品. 太平公主不利東宮. 璟乃奏出公主諸王於外，帝不能用. 貶楚州刺史，歷兗冀魏三州、河北按察使，進幽州都督. 玄宗開元初. 進御史大夫，徙廣州都督. 召拜刑部尚書. 四年，遷吏部. 累封廣平郡公. 十七年. 為尚書右丞相. 二十五年卒，年七十五，贈太尉，諡文貞. 六子：昇、尚、渾、恕、華、衡. 昇，太僕少卿. 尚，漢東太守.
據
分類:唐列傳
漢後主
漢後主諱禪，字公嗣，昭烈子也，母昭烈皇后. 生時，昭烈去新野以避曹軍，士民相隨，於當陽長阪坡為曹純五千精騎所及. 昭烈棄妻子先去，部趙雲反陣中，護後主歸. 昭烈為漢中王，即以為太子.
章武三年昭烈崩，彌留屬太子曰：「汝與丞相從事，事之如父. 」還成都襲位，改元建興，以皇后為皇太后，封丞相亮武鄉侯，政事無鉅細，咸決於亮. 是歲南中諸郡反，以新主初立，未平. 遣使東吳修好.
三年，丞相亮自將南征，定四郡，十二月還. 自是蜀中無南患.
五年，丞相亮上表出師，屯漢中以圖關中. 初，帝從先皇訓，早北伐復漢. 然帝漸長，於國是有異見於亮，有止戰安民之意. 以昭烈之遺命，故未制亮.
十二年丞相亮薨，乃廢丞相號，設尚書令、大司馬、大將軍，用亮表之賢總統國事. 其先息兵養民，富國以圖強，後北伐興漢，故姜維等為所制. 後主為皇帝，兵權失掌，於北伐事得緩而不得止. 後信用宦者黃皓，維甚憚之，乃出屯沓中. 維凡十一北伐，雖有勝而無功，益弱蜀中. 後人病後主之無能，實弊在用武不息也. 廖化嘗曰：「兵不戢，必自焚，伯約之謂也. 智不出敵而力少於寇，用之無厭，將何以存！」此言得之.
帝用皓，皓以擅權，國政日非，終內外不修，趨於敗亡. 炎興元年，魏司馬昭以鍾會、鄧艾、諸葛緒征蜀中，維議兵鎮漢中陽平、陰平橋頭以拒，帝弗聽，拒以鬼巫之術. 後陽平失，維乃拒會於劍閣，帝亦求救於吳. 會久攻不下，艾乃道陰平野徑抵江油，降江油，進於涪.
帝以亮子瞻相拒，不敵，陷綿竹. 時漢軍在劍閣未還，而魏兵已臨成都. 譙周主降，朝中皆同之. 帝乃開城降魏，遣使令維降.
維時領劍閣兵東入巴中，會乃守涪，以胡烈、田續、龐會追維. 維轉向郪，知帝主已降，乃同降魏. 季漢亡.
後艾議以帝為扶風王，昭不許，會與烈誣艾有反意，昭令殺艾. 既降魏，東遷洛陽，封安樂縣公. 後有語昭曰：「此間樂，不思蜀！」昭以為無憂，公得全生. 泰始七年崩，諡思公. 子恂嗣.
永嘉間，劉淵起，自號漢帝，追諡思公為孝懷皇帝. 然思公諸子，俱死於胡亂. 有遺孫玄奔蜀，成漢以為安樂公以嗣思公. 至桓溫入蜀仍見.
鬩神星
鬩神星（序號：一三六一九九，符號： ），太陽系之矮行星也，屬離散盤天體. 兼有衛星，曰鬩衛一. 蓋其徑長二千餘公里，較諸冥王星，重兩成七耳. 矮行星中，其質最大；論及大小，居二，凡言去日至遠者，亦非之莫屬.
自古以來，無之知者. 迨二〇〇五年，美國米高布朗、乍德特魯希略、大衛拉比諾維茨諸君，索之良久，方始見世.
二〇〇六年，萬國天學大會議決，與穀冥二星並列矮行星.
單雄信
單雄信，隋曹州人也. 翟讓與之友善. 少驍健，尤能馬上用槍，因號飛將. 李密偃師失利，遂降於王世充，署為大將軍. 唐太宗圍逼東都，雄信出軍拒戰，援槍而至，幾及太宗，徐世勣呵止之，曰：「此秦王也. 」雄信惶懼，遂退，太宗由是獲免. 迨東都平，斬於洛陽.
干支
干支者，十天干十二地支也，配之，得六十對，循環往復，故為六十甲子. 以之載年、月、日、時.
十干者，《說文》云︰「甲東方之孟，陽氣萌動，從木，戴孚甲之象. 乙象春，草木冤曲而出，陰氣尚彊，其出乙，乙也與︱同意. 乙承甲，像人頸. 丙位南方，萬物成炳，然陰氣初起，陽氣將虧. 從一入冂，一者，陽也. 丁夏時萬物皆丁實，丁承丙，像人心. 戊中宮也，象六甲五龍相拘絞也. 戊承丁，像人脅. 己中宮也，象萬物辟藏詘形也. 己承戊，像人腹. 庚位西方，象秋時萬物庚庚有實也. 庚承己，像人𪗇. 辛秋時萬物成而孰；金剛，味辛，辛痛即泣出. 從一從䇂. 䇂，辠也. 辛承庚，像人股. 𡈼善也. 從人、士. 士，事也. 一曰象物出地挺生也. 癸冬時，水土平，可揆度也. 像水從四方流入地中之形. 癸承壬，像人足. 」
十二支者，《說文》云︰「子十一月，陽氣動，萬物滋，人以為偁. 象形. 丑紐也. 十二月，萬物動，用事. 象手之形. 時加丑，亦舉手時也. 寅髕也. 正月，陽氣動，去黃泉，欲上出，陰尚彊，象宀不達，髕寅於下也. 卯冒也. 二月，萬物冒地而出. 象開門之形. 故二月為天門. 辰震也. 三月，陽氣動，靁電振，民農時也. 物皆生，從乙、匕，象芒達；廠，聲也. 辰，房星，天時也. 從二，二，古文上字. 巳巳也. 四月，陽氣巳出，陰氣巳藏，萬物見，成文章，故巳為蛇，象形. 午啎也. 五月，陰氣午逆陽. 冒地而出. 此予矢同意. 未味也. 六月，滋味也. 五行，木老於未. 象木重枝葉也. 申神也. 七月，陰氣成，體自申束. 從臼，自持也. 吏臣餔時聽事，申旦政也. 酉就也. 八月黍成，可為酎酒. 象古文酉之形. 戌滅也. 九月，陽氣微，萬物畢成，陽下入地也. 五行，土生於戊，盛於戌. 從戊含一. 亥荄也. 十月，微陽起，接盛陰. 從二，二，古文上字. 一人男，一人女也. 從乙，象褢子咳咳之形. 《春秋傳》曰：『亥有二首六身. 』」
紀年
干支紀年自漢初肇，始行於莽，通於漢末. 據載，章帝元和二年，上有旨，舉國以干支紀年矣.
夫干支紀年者，「甲子」為首，「乙丑」次之，類推如是，六十而復，循環不息. （注︰其以立春歲次也，曰歲首，非以正月初一也. ）
紀月
干支紀月，一地支對一節氣時段，月之始，以交節時定也，非以初一. 敞甲己之年，正月約丙寅；乙庚之年，正月約戊寅；丙辛之年，正月約庚寅，丁壬之年，正月約壬寅，戊癸之年，正月約甲寅. 依此，餘月類推. 六十月合五年；週而復始，循環不息. 如漢光武帝建武二十九年癸丑年冬至月即「甲子月」. 有歌訣證：「甲己之年丙作首，乙庚之歲戊為頭；丙辛必定尋庚起，丁壬壬位順行流；更有戊癸何方覓，甲寅之上好追求. 」
為明其理，概以下表列之︰
然此法實鮮民用矣，主星相家用以算八字.
紀日
干支紀日，六十日約合二月；週而復始，循環不息. 據考，有一商末帝乙時之甲骨，刻六十甲子，疑為其時日曆，故可知，商時已干支紀日矣. 《春秋·隱公三年》載︰「三年春，王二月己巳，日有食之. 」此為干支紀日之確始也.
紀時
干支紀時，六十時辰合五日；週而復始，循環不息. 惟須慎之，子時越日，故分早晚二部. 晚子時又曰子夜. 日上起時亦有訣：「甲己還加甲，乙庚丙作初；丙辛從戊起， 丁壬庚子居；戊癸何方發， 壬子是真途. 」
為明其理，表列於此︰
以吾觀之身體天下無敵
《以吾觀之身體天下無敵》，扶桑輕小說，茶津不左作. 不美繪.
分類:平成輕小說
豎子與測驗
《豎子與測驗》，日本輕小說，井上堅二作.
分類:平成輕小說 分類:平成動畫
騃豎玩家進異世
《騃豎玩家進異世》，扶桑輕小說，地雷原作. UGUME繪.
分類:平成輕小說
縣
縣，王邑外懸也. 始春秋之世，封建崩壞，諸侯相併，新得之地不封采邑，改以縣官，給米為俸. 初置邊地，爾後內地采邑日廢，縣乃內置，邊廣而人稀，置為郡. 戰國末世，以郡地大而日興，位縣之上. 秦併天下，分三十六郡，郡下置縣. 漢改郡國，國下亦有縣者. 漢世縣大，歷南北朝，至唐世縣微. 縣制行之千年不易，至今仍置，中華合有千數. 周圍諸國亦有縣制.
[[Category:縣]]
巫蠱之禍
征和元年，巫蠱事起，武帝怒，殺後宮延及大臣，死者數百人. 武帝心既以為疑，嘗晝寢，夢木人數千持杖欲擊帝，因是體不平.
江充自以與太子及衛皇后有隙，恐晏駕後為太子所誅，因是為奸，言帝之疾在巫蠱. 帝遂使充為使，治巫蠱獄. 充將胡巫掘地求偶人，捕蠱及夜祠、視鬼，染污令有處，輒收捕驗治，燒鐵鉗灼，強服之. 民轉相誣以巫蠱，吏輒劾以為大逆無道；自京師、三輔連及郡、國，坐而死者前後數萬人.
二年七月，武帝春秋高，疑左右皆為蠱咒詛；有與無，莫敢訟其冤者. 江充既知上意，因胡巫檀何言：「宮中有蠱氣，不除之，上終不差. 」武帝及使充入宮，掘地求蠱，充先治後宮希夫人，以次皇后、太子宮，掘地縱橫. 充云：於太子宮得大人龍多，又有帛書，所言不道. 太子懼，將向甘泉，而江充持太子甚急. 太子從石德計，謀斬江充. 蘇文迸走，得亡歸甘泉宮，說太子無狀. 武帝及使召太子. 使者不敢進，歸報云：「太子反已成，欲斬臣，臣逃以歸. 」
武帝大怒. 於是從甘泉來，幸城西建章宮，詔發三輔近縣兵，部中二千石以下，丞相兼將之. 太子亦遣使者矯制赦長安中都官囚徒，命少傅石德及賓客張光等分將；使長安囚如侯持節，發長水及宣曲胡騎，皆以裝會. 侍郎馬通使長安，因追捕如侯，告胡人曰：「節有詐，勿聽也！」遂斬如侯，引騎入長安；又發楫棹士以予大鴻臚商丘成. 初，漢節純赤，以太子持赤節，故更為黃旄加上以相別. 太子立車北軍南門外，召護北軍使者任安，與節，令發兵. 安拜受節；入，閉門不出. 太子引兵去，驅四市人凡數萬眾，至長樂西闕下，逢丞相軍，合戰五日，死者數萬人，血流入溝中. 民間皆云太子反，以故眾不附太子，丞相附兵浸多.
庚寅，太子兵敗，南奔覆盎城門. 司直田仁部閉城門，以為太子父子之親，不欲急之，太子由是得出亡. 東至湖縣，藏匿泉鳩裡；主人家貧，常賣屨以給太子. 太子有故人在湖，聞其富贍，使人呼之而發覺. 八月，辛亥. 吏圍捕太子. 太子自度不得脫，即入室距戶自經. 山陽男子張富昌為卒，足蹋開戶，新安令史李壽趨抱解太子. 主人公遂格鬥死，皇孫二人皆並遇害.
韓圓
韓圓，大韓民國法幣. 韓國銀行發行. 首發於西元一九四五年. 今之韓圓，二〇〇六年始行. 計有紙鈔四種：五萬圓、萬圓、五千圓、千圓. 鑄幣六種：五百圓、百圓、五十圓、十圓、五圓、一圓.
勇者，又稱妖異之女
《勇者，又稱妖異之女》，扶桑輕小說，七澤末陀里作. 於具知繪.
韓圓
據
分類:大韓民國制度
勇者，又稱妖異之女
分類:平成輕小說
巫蠱之禍
九月，吏民以巫蠱相告言者，案驗多不實. 武帝頗知太子惶恐無它意，而族滅江充家，焚蘇文於橫橋上. 上憐太子無辜，乃作思子宮，為歸來望思之台於湖，天下聞而悲之.
據
宋·司馬光·《資治通鑒》卷二十二
遼天禧帝
遼天禧帝諱直魯古，遼仁宗次子.
承天后既诛，遂即位，改元天禧，在位三十四年，會秋出獵，國婿乃蠻王子屈出律以伏兵八千擒之. 據其位，尊其爲太上皇. 越二年，崩，遼統遂絕.
古坑鄉
古坑鄉，處雲林縣之東，全縣極東之鄉也. 東北鄰南投竹山，東接嘉義縣阿里山鄉，南連梅山、斗南，西界斗南、西南為嘉義縣大林，方百六十六平三公里，口三萬餘.
分類:雲林縣地方
王
王可為︰
陸晏
陸晏者，吳吳郡吳縣人，大司馬抗子也.
抗卒，晏及弟景、玄、機、雲、分領抗兵. 晏為裨將軍、夷道監.
天紀四年，晉軍伐吳，龍驤將軍王濬順流東下，所至輒克，終如抗慮. 二月壬戌，晏為王濬軍所殺.
陳省身
陳省身，嘉興人也，宣統三年九月初七生. 民國二十三年，攻博士學位於漢堡大學. 抗戰時，任教西南聯合大學. 三十二年，赴普林斯頓高級研究所，得證高斯-邦內公式（Gauss-Bonnet Formula），創陳類，享譽微分幾何學界.
西元三十五年，授業於上海中央研究院；一九四九年，任芝加哥大學教授；一九六〇年，任加州大學伯克利分校教授，翌年，入籍美國. 一九八一年，創美國國家數學研究所.
一九八四年，受聘為北京大學、南開大學名譽教授. 翌年，任南開大學數學研究所所長.
二〇〇四年十二月三日卒於天津，年九十三.
陳著作等身，且歷任美國國家科學院士、中央研究院士，法國科學院、義大利國家科學院、英國皇家學會與中國科學院外籍院士. 桃李滿門，門生有丘成桐、吳文俊、廖山濤、鄭紹遠等，咸為一時俊傑.
<div style="border:1px solid #A3B1BF; background-color:#fff; text-align:center; line-height:1.2em; float:right; padding:0.5em 0em; margin:1em;"> 物理 幾何 是一家 共同攜手到天涯 黑洞 單極 窮奧秘 纖維 聯絡 織錦霞 進化方程 孤立異 對偶 曲率 瞬息 差 籌算竟有天人用 拈花一笑不言中 陳省身
分類:疇人
隋
隋，中國朝代也，帝胄楊姓. 始文帝堅篡周，止恭帝侑為唐所篡. 紀統三十又八年，傳四帝.
史
開皇九年滅南陳，南北朝終，中國復歸一統. 此間興革除弊，有盛世之象，故史曰開皇之治. 然文帝誤信讒言，廢長立幼，終為太子所弒. 煬帝踐祚，為政荒淫，十八年留都半載，政事日怠. 且窮兵贖武，三伐高句麗，開運河，遊江都，終致民變四起. 大業十三年，李淵立恭帝侑於長安，遙尊煬帝為上皇. 十四年，王世充立恭帝侗於洛陽. 宇文化及弑煬帝以立秦王浩，淵亦廢侑篡位.
世系
恭帝侑、秦王、恭帝侗，為並立之君.
漢孝哀皇帝
漢孝哀皇帝，諱欣，元帝庶孫、定陶恭王康子也，河平二年生，母丁氏.
成帝諸子皆不壽，遂於綏和元年立欣為太子. 翌年帝崩，以太子嗣.
欲尊大母傅氏、生母丁氏為太后，王莽以為不可，辭大司馬. 王氏暫失勢.
帝好龍陽，愛宮中舍人御史董恭子賢. 建平二年，拜賢為黃門郎，獨寵董賢，元壽元年晉賢為大司馬. 欲禪讓賢，朝臣反對而作罷. 帝嘗與賢午休相擁而眠，覺時賢尚未醒，乃命人割裂衣袖起身，以免驚醒賢. 即「斷袖之癖」之由來.
帝雅性不好聲色，時覽卞射武戲. 即位痿痺，末年寖劇，元壽二年崩，葬義陵. 無子，王氏擁族子衎為帝.
灘尾弘吉
分類:日本職官誌 分類:廣島縣列傳 分類:明治列傳
太平山
太平山，亦稱爐峰、扯旗山、柯士甸山，在香港島，高五百五十二米. 鄰龍虎、西高、歌賦、奇力諸山. 立有纜車，以通往來. 處山頂凌霄閣，維港之景，一覽無遺.
漢孝成皇帝
漢孝成皇帝，諱驁，元帝長子也，甘露三年生，母王皇后，即王莽姑母也.
宣帝嫡孫也，深愛之，常伴先帝左右. 初元二年四月立為太子. 少好誦經、文辭，寬博謹慎，後忱於聲名，常假寵臣張放之名嬉於長安郊. 帝嘗思改立次子康，因太子驁乃先帝愛孫，侍中史丹力太子，乃止. 竟寧元年帝崩，驁以太子嗣.
帝用太后家人，任王鳳大司馬大將軍領尚書事. 綏和元年任王莽大司馬. 王氏自成帝間始得勢. 寵趙飛燕，廢許皇后，改立飛燕. 又納飛燕之妹合德為昭儀.
綏和二年，帝暴斃. 史記「帝素強無疾病」，民間讙譁，咸歸咎趙昭儀，皇太后命王莽查察帝死因，趙昭儀卒自殺. 張放知噩耗，亦自殺. 葬延陵，子女均為趙皇后、昭儀殘害殺死，史稱「燕啄皇孫」. 族子太子欣嗣位.
成帝間，漢政日敗. 帝縱情聲色、淫慾無度，豪強兼併，漢朝日衰.
嘗立廟號統宗，建武間除.
獨島日
獨島日（독도의 날），一九〇〇年一〇月二五日大韓帝國（獨島）勅令第41號制定. 二〇〇〇年八月大韓民國民間団体「獨島守護隊」，（獨島）勅令第41號制定日記念，見獨島日.
分類:慶尚北道
火線先鋒大吾
《火線先鋒大吾》，日本漫畫也. 曾田正人繪，平成七年初刊於《周刊少年周日》，平成十一年完結. 日版付梓於小學館，臺灣中文版民國八十六年初付梓於大然，九十五年又付梓青文出版社. 令和二年，復於《月刊少年雜誌》初刊《烈焰先鋒 救國之橙衫消防員》.
分類:平成漫畫 分類:令和漫畫
是夜凌晨，吾乘巴士，自旺角至大埔
《是夜凌晨，吾乘巴士，自旺角至大埔》，香港電影，甲午年佈. 陳果執導.
分類:香港影戲
陸景
吳毗陵侯陸景字士仁，吳吳郡吳縣人，大司馬抗子也.
初以尚公主拜騎都尉，封毗陵侯.
抗卒，景及兄弟晏、玄、機、雲、分領抗兵，拜偏將軍、中夏督. 澡身好學，著書數十篇也.
臨安區
臨安區在中華人民共和國浙江省，屬杭州市，方三千一百二十六公里，口五十餘萬.
沿革
舊爲縣級市，屬杭州市. 西元二〇一七年八月十一日，改爲杭州市臨安區.
陸景
景妻乃孫皓適妹，與景俱張承外孫也.
臨安區
它典
分類:杭州市區劃
漢昌邑哀王
漢昌邑哀王，名髆，武帝子也. 天漢四年立，初李廣利、劉屈氂謀立髆為太子，帝覺而滅二人族. 十一年而薨. 子賀嗣.
漢孺子嬰
漢孺子，名嬰，宣帝玄孫也，元始五年生.
元始五年，王莽鴆殺平帝，立二歲之嬰. 嬰少，未即位，立為皇太子. 莽自稱攝皇帝，車馬司儀無異皇帝，唯稱臣於覲孺子、王太皇太后. 得太皇太后准，自封安漢公，以周公、伊尹自居，改元居攝. 初始元年，改攝皇帝為假皇帝；同年，莽稱漢高帝要其入繼，逼嬰禪讓，建國號新，尊王太皇太后為皇太后，嬰為定安公.
漢自高祖初興，凡二百一十五年，至孺子嬰中斷.
更始三年為更始帝鴆殺.
中華民國及中華人民共和國地方志
中華民國地方
既遷臺，僅餘二省，而開府者有四，曰臺灣、福建、浙江、新疆. 浙江省於四十四年不置，新疆省於八十一年不置. 後擢臺北、高雄為直轄市. 八十七年臺閩二省，化為虛級，故至中華民國雖列三十五省，實無一治事也. 九十九年十二月廿五日縣市改制直轄市案成，臺北縣改制新北市，臺中縣市改制臺中市，臺南縣市改制臺南市，高雄縣併於高雄市. 一〇三年擢桃園為直轄市. 今實分六直轄市、三市、十三縣.